open-index/open-wikipedia-markdown huggingface dataset:
మా వారి మంచితనం

**మావారి మంచితనం** 1979, మార్చి 9వ తేదీన  విడుదలైన తెలుగు సినిమా. శ్రీ భాస్కరచిత్ర పతాకంపై అట్లూరి పుండరీకాక్షయ్య  నిర్మించిన ఈ చిత్రానికి దర్శకుడు బి.ఎ.సుబ్బారావు . ఈ చిత్రంలో. నందమూరి తారక రామారావు, వాణీశ్రీ జంటగా నటించారు . ఈ చిత్రానికి సంగీతం మాస్టర్ వేణు సమకూర్చారు . 

## నటీనటులు
* ఎన్.టి.రామారావు
* వాణిశ్రీ
* కొంగర జగ్గయ్య
* గుమ్మడి
* పద్మనాభం
* జె.వి.రమణమూర్తి
* మిక్కిలినేని
* నూతన్ ప్రసాద్
* బలరాం
* పుష్పలత
* ఛాయాదేవి
* బేబీ రోహిణి
* మాస్టర్ అట్లూరి మురళీకృష్ణ

## సాంకేతికవర్గం
* దర్శకత్వం: బి.ఎ.సుబ్బారావు
* మాటలు: గొల్లపూడి మారుతీరావు
* పాటలు: సి.నారాయణరెడ్డి
* కథ: గోఖలే
* ఛాయాగ్రహణం: ఎం.ఎ.రహమాన్
* సంగీతం: మాస్టర్ వేణు

## పాటలు
# యాడనుంచి ఊడిపడ్డాడో ఆ సామిగాడు వాడి కన్ను నామీదనే - పి.సుశీల
# చెంచిత వెడలే వేటకు - పి.సుశీల, జి.ఆనంద్, రామకృష్ణ, కోవెల శాంత బృందం
# అమ్మదొంగ తొంగిచూస్తున్నావా నా కన్నుగప్పి - ఎస్.పి.బాలసుబ్రహ్మణ్యం, ఎస్.పి.శైలజ
# ఎంతకైనా తగినవాడివేరా మురళీధరా రాగాల దొరా - పి.సుశీల
# కన్నా కన్నా దాగున్నావా చిన్నా చిన్నా చూస్తున్నావా - ఎస్.పి.బాలసుబ్రహ్మణ్యం
# మీమంచితనానికి చేస్తున్నాను మరోసారి వందనం - పి.సుశీల, ఎస్.పి.బాలసుబ్రహ్మణ్యం

## మూలాలు

## బయటిలింకులు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా) 
* 

వర్గం:నూతన్ ప్రసాద్ నటించిన సినిమాలు
వర్గం:గుమ్మడి నటించిన సినిమాలు
వర్గం:రోహిణి నటించిన సినిమాలు
వర్గం:ఎన్టీఆర్‌ సినిమాలు
వర్గం:వాణిశ్రీ నటించిన సినిమాలు
వర్గం:జగ్గయ్య నటించిన సినిమాలు
వర్గం:పద్మనాభం నటించిన సినిమాలు
వర్గం:మిక్కిలినేని నటించిన సినిమాలు
వర్గం:ఛాయాదేవి నటించిన సినిమాలు
యంగ్ టర్క్స్ విప్లవం

ఒట్టోమాన్ సామ్రాజ్యంలో జరిగిన యంగ్ టర్క్ ఉద్యమం ద్వారా 1876 నాటి ఒట్టోమాన్ రాజ్యాంగాన్ని పున:స్థాపించడానికి, బహుళ పార్టీ వ్యవస్థను ఒట్టోమాన్ పార్లమెంటు కింద రెండు దశల ఎన్నికల విధానం, ఎన్నికల చట్టంలో ప్రవేశపెట్టడాన్నే **యంగ్ టర్క్ విప్లవం** (జూలై 1908) అంటారు. అంతకు మూడు దశాబ్దాల ముందు సుల్తాన్ మూడవ అబ్దుల్ హమీద్ రాజ్యాంగబద్ధ నియంతృత్వాన్ని, తద్వారా తొలి రాజ్యాంగ శకాన్ని ప్రారంభించినా అది కేవలం రెండేళ్ళు మాత్రమే సాగి రద్దయింది. జూలై 24, 1908న, సుల్తాన్ రెండవ అబ్దుల్ హమీద్ ఉద్యమానికి లొంగి, ఆ రాజ్యాంగ పున:స్థాపనకు ఆదేశించడంతో రెండవ రాజ్యాంగ శకం ప్రారంభమయ్యింది.

ఒకప్పుడు రహస్య కార్యకలాపాలకు పరిమితమైన సంస్థలు రాజకీయ పార్టీలను స్థాపించాయి.  వాటిలో కమిటీ ఆఫ్ యూనియన్ అండ్ ప్రోగ్రస్ (CUP), ఫ్రీడం అండ్ అకార్డ్ పార్టీ లేదా లిబరల్ యూనియన్/లిబరల్ ఎన్టిటీ ప్రధాన పార్టీలు. అలాగే ఒట్టోమాన్ సోషలిస్ట్ పార్టీ వంటి చిన్న పార్టీలు కూడా ఉన్నాయి. దీనికి మరోవైపు జాతులకు సంబంధించిన పార్టీలు ప్రధానంగా పీపుల్స్ ఫెడరేటివ్ పార్టీ (బల్గేరియన్ సెక్షన్), బల్గేరియన్ కాన్స్టిట్యూషనల్ క్లబ్స్, జ్యూయిష్ డెమోక్రాటిక్ లేబర్ పార్టీ ఇన్ పాలస్తీనా, అల్-ఫతాత్, ఆర్మెనెకన్ పార్టీ, సోషల్ డెమోక్రాట్ హన్చకియన్ పార్టీ, ఆర్మేనియన్ రివల్యూషనరీ పార్టీ వంటివి ఉన్నాయి. వ్యాపారులు, సంపన్నులు ప్రధానంగా ఉన్న ఆర్మీనియన్ నేషనల్ అసెంబ్లీ స్థానాన్ని తీసుకుంటూ, ఒకప్పుడు చట్టవ్యతిరేకంగా గుర్తించబడ్డ ఆర్మీనియన్ రివల్యూషన్ ఫెడరేషన్, ఆర్మేనియన్లకు ప్రాతినిధ్యం వహించే పార్టీ అయింది.  ఈ ఘటనను నియంతృత్వం నుంచి ప్రజాస్వామ్యం వైపుకు ప్రపంచం వేసిన ప్రధానమైన అడుగుల్లో ఒకటిగా చరిత్రకారులు భావిస్తారు.
## నేపథ్యం
అబ్దుల్ హమీద్ హయాం యొక్క మార్పులకు ఇష్టపడని కన్జర్వేటివ్ రాజకీయాలకు భిన్నంగా ఇదే సమయంలో సాంఘిక సంస్కరణలు చోటుచేసుకున్నాయి. టర్కీలో ఉదారవాద వాతావరణం అభివృద్ధి చెందడం తదనంతర విప్లవానికి నేపథ్యంగా ఉపకరించింది. అబ్దుల్ హమీద్ రాజకీయ వర్గం చాలా సన్నిహితులైన చిన్న బృందంతో ఎప్పుడూ మారిపోతూండేది. సుల్తాన్ పూర్వ రాజకీయ ధోరణులను 1876లో విడిచిపెట్టగానే ఒట్టోమాన్ పార్లమెంట్ ని 1878లో రద్దుచేశారు. దీనివల్ల ఒట్టోమాన్ సామ్రాజ్యంలో రాజకీయాల్లో పాలుపంచుకోగలిగే అవకాశం చాలా కొద్దిమంది ఉన్న సముదాయానికే ఉండేది.

ఒట్టోమాన్ సామ్రాజ్యపు ఘన చరిత్రను కాపాడుకోవడానికి దేశం ఆధునికీకరణ పొందాలని చాలామంది టర్క్ లు భావించారు. మరోవైపు అబ్దుల్ హమీద్ పరిపాలనా విధానం రాజ్య అభివృద్ధికి, దృక్పథాలకు అనుగుణంగా లేదు. విప్లవానికి మూలాలు రెండు రాజకీయ విభాగాల్లో ఉన్నాయి. రెండు రాజకీయ పక్షాలూ అబ్దుల్ హమీద్ పాలనా విధానాలతో ఏకీభవించలేఉ, కానీ రెండు పక్షాలకూ వేర్వేరు ఆసక్తులు ఉన్నాయి. ఒట్టోమాన్ సామ్రాజ్యంలోని ఉన్నత వర్గాలకు చెందిన ఉదారవాదులు ఆర్థికపరమైన అంశాల్లో అతితక్కువ జోక్యంతో పట్టు సడలించిన ప్రభుత్వం కోరుకున్నారు. వీరు రాజ్యంలోని వివిధ జాతుల వారికి మరింత స్వయం ప్రతిపత్తి దక్కాలనేవారు, దీంతో రాజ్యంలోని విదేశీ జాతుల వారిలో ప్రాచుర్యం పొందారు. కొంత కింది వర్గం వారితో వేరే పక్షం ఏర్పాటైంది. కార్మిక వర్గ సభ్యులు మునుముందుగా లౌకిక ప్రభుత్వం ఏర్పాటుకావాలని కోరారు. రెండు పక్షాలు ఏర్పడడానికి కారణమైన ప్రాథమిక ఆశయం ఒకటే - పాత రాజ్యాంగం పునరుద్ధరణ పొందాలని. కానీ సాంస్కృతిక భేదాలు వాటిని విడదీశాయి.

## మూలాలు

వర్గం:విప్లవోద్యమాలు
రోహిత్

[thumb|[రోహిత్ శర్మ - ప్రముఖ భారతీయ క్రికెట్ ఆటగాడు.]]
**రోహిత్** కొందరు భారతీయుల పేరు.

* నారా రోహిత్ - సినిమా హీరో. 
* రోహిత్ శర్మ - ప్రముఖ భారతీయ క్రికెట్ ఆటగాడు. 

వర్గం:పుంలింగ పేర్లు
కర్దమ మహర్షి

కర్దముడు అనే పేరున్న మహర్షి, ప్రజాపతి సనాతన ధర్మంలోని పలు గ్రంథాల్లో ప్రస్తావితమైనారు. ఆయన భార్య దేవహూతితో కలిసి బ్రహ్మ ఆజ్ఞపై సంతానం అభివృద్ధి చేసినందుకు ప్రజాపతిగా గుర్తించారు. బ్రహ్మజ్ఞాన సంపన్నుడై తపస్సు చేసినందుకు ఆయనను మహర్షిగా సంబోధించారు.
## జీవిత విశేషాలు
### బ్రహ్మ ఆజ్ఞ, తపస్సు
లోకంలో సంతానం తక్కువై ప్రజలు లేకపోవడంతో లోకాలు సృష్టించాల్సిన బాధ్యతలో ఉన్న బ్రహ్మ కర్దముడిని పిలిపించారు. ఆ సమయానికి కర్దముడు విరాగియై తపస్సు చేసుకుంటున్నాడు. బ్రహ్మ కర్దముడికి భూమిపై జనసమృద్ధి లేనందువల్ల సంసారంలోకి ప్రవేశించి, సంతానాభివృద్ధి చేయమని ఆదేశించారు. అప్పటికి ప్రజాపతిగా ప్రజలను సృష్టించిన కర్దముడు మళ్ళీ సంసారంలోకి వెళ్ళమన్నాకా సరేనని తపస్సులోకి వెళ్ళిపోయి చిరకాలం తపస్సు చేశారు. నిర్గుణంగా తపస్సు చేసి సమాధి స్థితిలోంచి బయటకు వచ్చి విష్ణుమూర్తిని స్మరించడంతో విష్ణుమూర్తి ప్రత్యక్షమయ్యారు. నువ్వు ఏ కోరికతో తపస్సు పూర్తిచేశాకా నన్ను స్మరించావో ఆ కోరిక సిద్ధిస్తుందని, బ్రహ్మ నిన్ను కోరిన కోరిక నీ ద్వారా సిద్ధించును గాక అంటూ వరమిచ్చారు. బ్రహ్మావర్తపు రాజు కుమార్తెను వివాహం చేసుకొమ్మని, కర్మను తనయందు సమర్పణ చేస్తే సంసారం బాధించదని చెప్పారు.
### వివాహం
స్వాయంభూ మనువు భార్యాకుమార్తెలతో వచ్చి, తన కుమార్తె దేవహూతిని వివాహం చేసుకొమ్మని, కర్దముని చరిత్ర విని అతన్నే వివాహం చేసుకుంటానని ప్రతిజ్ఞ చేసినట్టు చెప్పారు. సంతానం కలగగానే వెళ్ళిపోతానని, అందుకు సమ్మతిస్తేనే వివాహం చేసుకుంటానని కర్దముడు చెప్పారు, దానికి దేవహూతి అంగీకరించడంతో వారిద్దరి వివాహం జరిగింది. వివాహం చేసుకున్నాకా భార్యను అలక్ష్యం చేస్తున్నట్టు నటిస్తూ కర్దముడు ఆమెను చాలా పరీక్షించారు. ఆ పరీక్షకు తట్టుకుని ఆయన సేవకే అంకితం కావడంతో తుదకు ఆమెపై అనుగ్రహం కలిగింది కర్దముడికి. అంతవరకూ వారిద్దరూ సరైన ఆహారంలేక కృశించిపోయారు. దాంతో ముందుగా ఆరోగ్యాన్ని, యౌవనాన్ని, రూపాన్నీ అనుగ్రహించారు.

## మూలాలు

వర్గం:హిందూ ఋషులు
నైపుణ్యం

వర్గం:నైపుణ్యాలు

**నైపుణ్యం** అంటే నేర్చుకున్న లేదా సహజమైన సామర్థ్యం, ​​ఇది తరచుగా ఇచ్చిన సమయం, శక్తి లేదా రెండింటిలోనూ మంచి అమలుతో నిర్ణీత ఫలితాలతో పనిచేయగలదు.  నైపుణ్యాలను తరచుగా డొమైన్-జనరల్ మరియు డొమైన్-నిర్దిష్ట నైపుణ్యాలుగా విభజించవచ్చు. సాధారణ నైపుణ్యాలకు కొన్ని ఉదాహరణలలో సమయ నిర్వహణ, జట్టుకృషి , నాయకత్వం,  మరియు స్వీయ-ప్రేరణ ఉన్నాయి.  దీనికి విరుద్ధంగా, డొమైన్-నిర్దిష్ట నైపుణ్యాలు ఒక నిర్దిష్ట పనికి మాత్రమే ఉపయోగించబడతాయి, ఉదా. ఇసుక బ్లాస్టర్‌ను నిర్వహించడం. నైపుణ్యం సాధారణంగా కొన్ని పర్యావరణ ఉద్దీపనలు, పరిస్థితుల ద్వారా చూపబడే మరియు ఉపయోగించబడుతున్న నైపుణ్యం స్థాయిని అంచనా వేయడం అవసరం.

ఒక నైపుణ్యం వైద్య కళ లేదా యుద్ధ కళలో వలె జ్ఞానం లేదా అభ్యాస శాఖను సూచించినప్పుడు దానిని కళ అని పిలుస్తారు. కళలు కూడా నైపుణ్యాలు అయినప్పటికీ, ఒక కళను ఏర్పరుస్తాయి కానీ లలిత కళలతో సంబంధం లేని అనేక నైపుణ్యాలు ఉన్నాయి.

ఆధునిక ఆర్థిక వ్యవస్థకు తోడ్పడటానికి ప్రజలకు విస్తృత శ్రేణి నైపుణ్యాలు అవసరం. ASTD, US కార్మిక శాఖ సంయుక్త అధ్యయనం సాంకేతికత ద్వారా, పని ప్రదేశం మారుతోందని చూపించింది. ఉద్యోగులు దానితో మారగల 16 ప్రాథమిక నైపుణ్యాలను గుర్తించింది. నైపుణ్యాల యొక్క మూడు విస్తృత వర్గాలు సూచించబడ్డాయి: సాంకేతిక, మానవ మరియు సంభావిత. మొదటి రెండింటిని వరుసగా కఠినమైన మరియు మృదువైన నైపుణ్యాలతో భర్తీ చేయవచ్చు.

## నైపుణ్యాల ఉదాహరణలు:

* విల్లు లేదా తుపాకీ నేర్పుగా వాడగల సామర్థ్యం
* ఏ ఇతర భాషనైనా మాట్లాడగల సామర్థ్యం
* చదవడం, వ్రాయడం

## మూలాలు
కాల్షియం ఫ్లోరైడ్

**కాల్షియం ఫ్లోరైడ్** ఒక రసాయన సమ్మేళనపదార్థం.ఇది ఒక ఆకర్బన రసాయన సంయోగ పదార్థం. కాల్సియం, ఫ్లోరిన్ పరమాణువుల సమ్మేళనం వలన కాల్షియం ఫ్లోరైడ్ సంయోగ పదార్థం ఏర్పడినది. కాల్షియం ఫ్లోరైడ్ రసాయనానిక ఫార్ములా CaF2. అనగా ఒక అణువు కాల్షియం ఫ్లోరైడ్ లో ఒకపరమాణువు కాల్సియం, రెండు ఫ్లోరిన్ పరమాణువులు బంధంఏర్పరచుకొని ఉండును.కాల్షియం ఫ్లోరైడ్ రసాయనం, ఫ్లోరైట్ (ఫ్లోర్ స్పర్ (fluorspar) అనికూడాపిలుస్తారు) ఖనిజరుపంలో లభిస్తుంది. ఫ్లోరైట్ ఖనిజం, దానిలోని మలినాల కారణంగా ముదురు రంగుకల్గి ఉండును.
## భౌతిక లక్షణాలు
### భౌతిక స్థితి
కాల్షియం ఫ్లోరైడ్ తెల్లని స్పటిక నిర్మాణ రసాయన పదార్థం.ఏకస్పటిక నిర్మాణ కాల్షియం ఫ్లోరైడ్ రంగులేని ఘనపదార్థం. బహుస్పటికయుత కాల్షియం ఫ్లోరైడ్ తెల్లగా కనపడును. కాల్షియం ఫ్లోరైడ్ అణుభారం78.07 గ్రాములు/మోల్−1. ఘనాకృతి స్పటిక అణుసౌష్టవాన్ని పొందియున్నది.
### సాంద్రత
సాధారణ ఉష్ణోగ్రత (25&nbsp;°C) వద్ద కాల్షియం ఫ్లోరైడ్ సాంద్రత 3.18 గ్రాములు/సెం.మీ3.
### ద్రవీభవన స్థానం
కాల్షియం ఫ్లోరైడ్ రసాయన పదార్థం ద్రవీభవన స్థానం 1,418&nbsp;°C (2,584&nbsp;°F; 1,691K)
### బాష్పీభవన ఉష్ణోగ్రత
కాల్షియం ఫ్లోరైడ్ రసాయన పదార్థం బాష్పీభవన స్థానం 2,533&nbsp;°C (4,591&nbsp;°F; 2,806K)
### [[ద్రావణీయత]]
నీటిలో కాల్షియం ఫ్లోరైడ్ అత్యల్ప ప్రమాణంలో కరుగును. 18&nbsp;°C వద్ద 100 మీ.లీ, ల నీటిలో 0.0015 గ్రాములు. 20&nbsp;°C వద్ద 0.0016 గ్రాములు కరుగును.అసిటోన్ లో కరుగదు.ఆమ్లాలలో కొద్దిగా కరుగును.

### వక్రీభవన గుణకం
కాల్షియం ఫ్లోరైడ్ వక్రీభవన సూచిక 1.4338
## సహజ వనరుగా లభ్యత
కాల్షియం ఫ్లోరైడ్ ను కలిగిన ఖనిజం ఫ్లోరైట్ అధికమొత్తంలో, ప్రపంచ వ్యాప్తంగా విస్తృతంగా లభిస్యున్నది.ముఖ్యంగా ఫ్లోరైట్ ఖనిజాన్ని హైడ్రోజన్ ఫ్లోరైట్ కు పూర్వగామి (precursor).
## ఉత్పత్తి
అత్యంతశుద్ధత కల్గిన కాల్షియం ఫ్లోరైడ్ ను కాల్షియం కార్బోనేట్ రసాయనాన్ని హైడ్రో ఫ్లోరిక్ ఆమ్లోంతో రసాయన చర్యకు లోను కావించి ఉత్పత్తి కావింతురు.
:CaCO3 + 2 HF → CaF2 + CO2 + H2O
## రసాయన చర్యలు
స్వాభావికంగా లభించు కాల్షియంఫ్లోరైడ్ హైడ్రోజన్ ఫ్లోరైడ్ ఉత్పత్తికి ముఖ్యమూల వనరు.ఫ్లోరైట్ ఖనిజంలోని ఫ్లోరైట్ వ్యాపార, వాణిజ్య పరంగా ప్రాముఖ్యత కల్గిఉన్నది.ఫ్లోరైట్ ఖనిజాన్ని సల్ఫ్యూరిక్ ఆమ్లంతో చర్య వలన హైడ్రోజన్ ఫ్లోరైడ్ జనించును/విడుదల అగును.
:CaF2 + H2SO4 → CaSO4(solid) + 2 HF
## ఉపయోగాలు
కాల్షియం ఫ్లోరైడ్ ను కిటికిల అద్దాలు, కటకాలువంటి దృశ్యసంబంధిత పరికరాల, వస్తువుల నిర్మాణంలో, తయారీలో ఉపయోగిస్తారు.ఈ రసాయనాన్ని థెర్మల్ఇమేజింగ్ సిస్టం, స్పెక్ట్రోస్కోపి,, ఎక్సైమిర్ లేసర్ లలో ఉపయోగిస్తారు. కాల్షియం ఫ్లోరైడ్ తక్కువ వక్రీభావన గుణకం కల్గి ఉన్నందున దీనితో చేయు వాటికి అంటిరిఫ్లేక్సన్ కోటింగ్ అవసరం లేదు.
## భద్రత
కాల్షియం ఫ్లోరైడ్ ప్రమాద/అపాయ రహిత రసాయన పదార్థంగావర్గీకరణచేసారు.అయినప్పటికీ సల్ఫ్యూరిక్ ఆమ్లంతో చర్య వలన విషపూరిత హైడ్రో ఫ్లోరిక్ ఆమ్లం ఏర్పడును. NIOSH అనుమతించినప్రమాణం ప్రకారం లోపలి పిల్చుగాలిలోని, కాల్షియం ఫ్లోరైడ్ రసాయన ఆవిరుల మోతాదు 2.5 మీ.గ్రా/మీ3 దాటరాదు
## ఇవికూడా చూడండి
*కాల్సియం
*ఫ్లోరిన్
## మూలాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:కాల్షియం సమ్మేళనాలు
వర్గం:అకర్బన సమ్మేళనాలు
ఆళ్ల వెంకటరామారావు

**ఆళ్ల వెంకటరామారావు** ఆంధ్రప్రదేశ్కు చెందిన ప్రముఖ శాస్త్రజ్ఞుడు. ఔషధ రంగంలో కృషి చేశాడు. దాదాపు 30 పేటెంట్లు సాధించాడు. ఇండియన్ ఇన్స్టిట్యూట్ ఆఫ్ కెమికల్ టెక్నాలజీ సంచాలకుడిగా సేవలందించాడు. దాదాపు యాభై రకాల ఔషధాల పరిశోధన, తయారీలో భాగస్వామ్యం వహించాడు. శాస్త్రసాంకేతిక రంగాల్లో అందించిన సేవలకు గాను ఇతనికి 1991లో పద్మశ్రీ , 2016లో పద్మభూషణ్‌ పురస్కారం వరించింది.

## జీవిత విశేషాలు
ఇతడు గుంటూరు పట్టణంలో సుబ్బారావు, రంగనాయకమ్మ దంపతులకు 1935, ఏప్రిల్ 2న జన్మించాడు. గుంటూరు ఆంధ్ర క్రైస్తవ కళాశాలలో బీఎస్సీ చదివి అనంతరం అప్పటి బొంబాయిలోని యూనివర్సిటీ ఆఫ్‌ కెమికల్‌ టెక్నాలజీలో ఔషధాలపై పరిశోధన చేశాడు. హార్వర్డ్‌ విశ్వవిద్యాలయంలో చదువుకున్నాడు. నోబెల్‌ బహుమతి గ్రహీత ఈజే కోలీ వద్ద శాస్త్రవేత్తగా రెండేళ్లు పనిచేశాడు. అనంతరం భారతదేశానికి తిరిగొచ్చి పలు పరిశోధనలు చేశాడు. క్యాన్సర్‌, హెచ్‌ఐవీ వ్యాధులకు ఎన్నో మందులు కనుగొన్నాడు. ఉద్యోగ విరమణ అనంతరం కూడా నిత్యం పరిశోధనలు సాగిస్తూనే ఉన్నాడు.

## ఉద్యోగం
ఇతడు తొలుత ఏసీ కళాశాల ప్రయోగశాలలో పనిచేశాడు. బాపట్ల వ్యవసాయ డిగ్రీ కళాశాలలో ఏడాది పాటు సాంకేతిక నిపుణుడిగా పనిచేశారు. ఆ తరువాత పూనే లోని నేషనల్‌ కెమికల్‌ లేబొరేటరీలో 15 ఏళ్లు ఉప సంచాలకుడిగా సేవలందించాడుహైదరాబాద్‌లోని ఇండియన్‌ ఇన్‌స్టిట్యూట్‌ ఆఫ్‌ కెమికల్‌ టెక్నాలజీకి పదేళ్ల పాటు సంచాలకుడిగా ఉన్నాడు. పదవీ విరమణ అనంతరం హైదరాబాద్‌లో ఏవీఆర్‌ఏ లేబొరేటరీ, ఆర్‌డీ సంస్థలను నెలకొల్పి పలు ఔషధాలను తయారు చేస్తూ పరిశోధనలు చేస్తున్నాడు.

## పురస్కారాలు

* ఇతనికి భారత ప్రభుత్వం 1991లో **[[పద్మశ్రీ పురస్కారం|పద్మశ్రీ]] పురస్కారం** ప్రదానం చేసింది.
* ఇతడికి పలు పురస్కారాలు లభించాయి. వాటిలో కె.జి.నాయక్ బంగారుపతకం, ఏసియాటిక్ సొసైటీ పురస్కారం, ఓం ప్రకాశ్ బాసిన్ అవార్డు, కెమికల్ రీసర్చ్ సొసైటీ బంగారుపతకం, డా.యల్లాప్రగడ సుబ్బారావు అవార్డు, రాన్‌బాక్సీ అవార్డు, పి.సి.రే పురస్కారం, వై.నాయుడమ్మ అవార్డు మొదలైనవి ముఖ్యమైనవి.
* 2016లో ఇతని సేవలకు గుర్తింపుగా **పద్మభూషణ్** పురస్కారాన్ని ప్రదానం చేసింది.

## మూలాలు

వర్గం:1935 జననాలు
వర్గం:పద్మశ్రీ పురస్కార గ్రహీతలు
వర్గం:పద్మభూషణ పురస్కార గ్రహీతలు
వర్గం:నాయుడమ్మ అవార్డు గ్రహీతలు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:పద్మభూషణ పురస్కారం పొందిన ఆంధ్రప్రదేశ్ వ్యక్తులు
వర్గం:శాస్త్రవేత్తలు
తురగా కృష్ణమూర్తి

**తురగా కృష్ణమూర్తి** చరిత్రకారుడు, రచయిత. ఆయన చారిత్రిక రచనలకు గాను **చారిత్రక విద్యాధర** బిరుదు పొందారు.
## బాల్యం, విద్యాభ్యాసం
తురగా కృష్ణమూర్తి గుంటూరు ప్రాంతంలోని సంప్రదాయ నియోగి బ్రాహ్మణ కుటుంబంలో నవంబర్ 1, 1911లో జన్మించారు. ఆయనను సంపన్న గృహస్థు తురగా వెంకటాచలపతిరావు దత్తత తీసుకోవడంతో, చలపతిరావు స్వగ్రామమైన తణుకు ప్రాంతానికి చెందిన పిట్టల వేమవరం వచ్చారు. కృష్ణమూర్తి గుంటూరు ఆంధ్ర క్రైస్తవ కళాశాలలో ఇంటర్ పూర్తిచేసుకుని, 1931లో పిఠాపురం మహారాజా కళాశాల నుంచి గణితంలో పట్టభద్రులయ్యారు. సంపన్నులు కావడంతో ఉద్యోగ ప్రయత్నాలు చేయకుండా జీవితాన్ని చరిత్ర రచనకే అంకితం చేశారు.

## చరిత్ర పరిశోధన
కృష్ణమూర్తి పలు చారిత్రకాంశాలపై మౌలిక పరిశోధన చేసి ఆంధ్రప్రదేశ్, కొంతవరకూ భారతీయ చరిత్రలోని కొన్ని కొత్త ప్రతిపాదనలు చేశారు. చరిత్ర రచన విషయంలో భావరాజు వెంకట కృష్ణారావును తొలి గురువుగా భావించారు, మల్లంపల్లి సోమశేఖరశర్మకు తాను ఏకలవ్య శిష్యుణ్ణని చెప్పుకునేవారు. కొల్లూరు హర్షవర్ధనశర్మ, హెచ్.కె.నరసింహస్వామి వంటి చారిత్రికులతో సాహచర్యం తన భాగ్యంగా వ్రాసుకున్నారు.
ద్రాక్షారామంలోని ప్రాచీన భీమేశ్వరస్వామి ఆలయంలో లభించిన 400 శాసనాలపై విశేష కృషిచేసి దాదాపు వంద శాసనాలను చారిత్రక వ్యాఖ్యానాలతో సహా సంకలనం చేసి ప్రచురించారు. రెడ్డి రాజుల యుగంలో తెలుగు, సంస్కృత భాషా సాహిత్యాల అభివృద్ధి, మున్నూరు కాపులు, దేవదాసీలు వంటి కులాల చరిత్ర, కులబ్రాహ్మణ పదనిర్వచనం వంటి అంశాలపై చారిత్రక అధ్యయనం చేసి గ్రంథ ప్రచురణలు చేశారు.
కార్తవీర్యార్జునుని సంతతిగా చెప్పే హైహయ రాజవంశాన్ని గురించి పెద్ద పరిశోధన చేశారు. వీరే ఉత్తర భారతదేశంలో కాలచుర్యులనే పేరుతో ఉన్నారని నిరూపించడమే కాక దక్షిణ భారతమున హైహయ వంశ దర్శనము పేరిట ఆ రాజవంశ చరిత్రను గ్రంథంగా రాశారు. ప్రోలనాడు ప్రాంతాన్ని గురించిన నిర్ణయాన్ని చేశారు. పశ్చిమగోదావరి జిల్లాలోని భీమవరం, తణుకు, నిడదవోలు, నరసాపురం ప్రాంతాలను విస్తరించే ప్రాచీనమైన పానార సీమ

## మూలం

వర్గం:1911 జననాలు
వర్గం:తెలుగు రచయితలు
కాడ్మియం హైడ్రాక్సైడ్

**కాడ్మియం హైడ్రాక్సైడ్**ఒక రసాయన సమ్మేళనపదార్థం.ఇది ఒక అకర్బనరసాయన సంయోగ పదార్థం.కాడ్మియం, ఆక్సిజన్, హైడ్రోజన్ పరమాణు సంయోగంవలన ఈ రసాయన సంయోగ పదార్థం ఏర్పడినది.కాడ్మియం హైడ్రాక్సైడ్ రసాయన సంకేత ఫార్ములా Cd (OH) 2.నికెల్ కాడ్మియం బ్యాటరిల తయారీలో ఉపయోగించు అంశీభూత పదార్థాలలో కాడ్మియం హైడ్రాక్సైడ్ ముఖ్యమైన పదార్థం.
## భౌతిక ధర్మాలు
### భౌతిక స్థితి
కాడ్మియం హైడ్రాక్సైడ్ సంయోగ పదార్థం తెల్లని స్పటిక సౌష్టవం కల్గిన ఘనపదార్థం.స్పటిక సౌష్టవం అష్ట భుజ/కోణ నిర్మాణం.
### అణుభారం
కాడ్మియం హైడ్రాక్సైడ్ సంయోగ పదార్థం యొక్క అణుభారం 146.43 గ్రాములు/మోల్

### సాంద్రత
సాధారణ ఉష్ణోగ్రత వద్ద కాడ్మియం హైడ్రాక్సైడ్ సాంద్రత 4.79 గ్రాములు/సెం.మీ3

### ద్రవీభవన స్థానం/ఉష్ణోగ్రత
కాడ్మియం హైడ్రాక్సైడ్ యొక్క ద్రవీభవన స్థానం 232&nbsp;°C (266&nbsp;°F; 403K) 

### బాష్పీభావన ఉష్ణోగ్రత/మరుగు స్థానం
కాడ్మియం హైడ్రాక్సైడ్ యొక్క బాష్పీభవన స్థానం300°C (572&nbsp;°F; 573K), ఈ ఉష్ణోగ్రత వద్ద కాడ్మియం హైడ్రాక్సైడ్ వియోగం చెందును.
### ద్రావణీయత
నీటిలో చాలా స్వల్ప ప్రమాణంలో 0.026 గ్రాములు/100మీ.లీ కరుగును.సజల ఆమ్లాలలో కరుగును.
## ఉత్పత్తి
కాడ్మియం నైట్రేట్ ను సోడియం హైడ్రాక్సైడ్ తో చర్య జరిపించడం వలన పదార్థాలలో కాడ్మియం హైడ్రాక్సైడ్ ను ఉత్పత్తి చెయ్యవచ్చును.
:Cd(NO3)2 + 2 NaOH → Cd(OH)2 + 2 NaNO3
ఇతర కాడ్మియం లవణాలనుండి కాడ్మియం హైడ్రాక్సైడ్ ను ఉత్పత్తి కావించడం కొంత క్లిష్టమైన ప్రక్రియ.
## రసాయన చర్యలు
జింక్ హైడ్రాక్సైడ్ కన్న కాడ్మియం హైడ్రాక్సైడ్ ఎక్కువ క్షార గుణం కల్గి ఉంది. కాడ్మియం హైడ్రాక్సైడ్ ను గాఢ కాస్టిక్ సోడా (సోడియం హైడ్రాక్సైడ్) తో చర్య జరిపిన Cd (OH) 42− అనయాన్ కాంప్లెక్స్ ను ఏర్పరచును. సైయనైడ్, థయోసైనైడ్, అమ్మోనియం ఆయాన్ ద్రావాలతో కాడ్మియం హైడ్రాక్సైడ్ చర్యవలన వాటి సంక్లిష్ట అయాన్ సమ్మేలాలను ఏర్పరచును.

కాడ్మియం హైడ్రాక్సైడ్‌ను వేడిచేసిన నీటిఅణువును కోల్పోయి కాడ్మియం ఆక్సైడ్ ఏర్పడును. వేడి చేసినపుడు ఈ సమ్మెలన పదార్థం వియోగం 130&nbsp;°C వద్ద మొదలై 300&nbsp;°C వద్ద ముగియును. ఖనిజ ఆమ్లాలతో కాడ్మియం హైడ్రాక్సైడ్ రసాయన చర్య వలన సంబంధిత ఆమ్ల కాడ్మియం లవణాలు ఏర్పడును

రసాయన చర్యల కారణంగా హైడ్రోక్లోరిక్ ఆమ్లంతో కాడ్మియం క్లోరైడ్, సల్ఫ్యూరిక్ ఆమ్లంతో చర్యవలన కాడ్మియం సల్ఫేట్, నైట్రిక్ ఆమ్లంతో కాడ్మియం నైట్రేట్ లను కాడ్మియం హైడ్రాక్సైడ్ ఉత్పత్తి చేయును.
## ఉపయోగాలు
నికెల్-కాడ్మియం, సిల్వర్-కాడ్మియం విద్యుత్తూ నిల్వ బ్యాటరీలలో ఆనోడ్ వద్ద ఇది ఏర్పడును
:2NiO(OH) + 2H2O + Cd → Cd(OH)2 + Ni(OH)2
కాడ్మియం హైడ్రాక్సైడ్‌ను కాడ్మియం ఆక్సైడ్కు ప్రత్యామ్నాయమగా పలు సందర్భాలలో ఉపయోగిస్తారు.కాడ్మియం ప్లెటింగ్, కాడ్మియం లవణాల ఉత్పత్తికి కాడ్మియం హైడ్రాక్సైడ్ ను ఉపయోగిస్తారు.

## ఇవికూడా చూడండి
*కాడ్మియం
## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:కాడ్మియం సమ్మేళనాలు
వర్గం:అకర్బన సమ్మేళనాలు
జస్లీన్ కౌర్ లైంగిక వేధింపుల ఉదంతం

ట్రాఫిక్ సిగ్నల్ వద్ద సరబ్జీత్ సింఘ్ అనే యువకుడు తనను లైంగికంగా వేధించాడని అతని పై జస్లీన్ కౌర్ అనే యువతి కేసులను వేసినది. ఆ యువతి సాంఘిక మాధ్యమాలలో ఛాయాచిత్రాలను అప్లోడ్ కూడా చేసినది. ఈ ఉదంతంలో సత్యాసత్యాలు కొంత కాలానికి గానీ బయట పడలేదు. నిజానికి సరబ్జీత్ తన మానాన తాను వెళుతూ ఉంటే, మొదటా జస్లీన్ యే అతనిని రెచ్చగొట్టినదని, దీనితో చనువు తీసుకొన్న సరబ్జీత్ యొక్క ఛాయాచిత్రాలను, వీడియోలను జస్లీన్ కౌర్ సాంఘిక మాధ్యమాలలో వక్రీకరించి చూపినదని తేలిటంతో యావత్ భారతదేశం అవాక్కయినది. సాంఘిక మాధ్యమాల దుర్వినియోగానికి జస్లీన్ కౌర్ ఉదంతం ఒక మచ్చు తునకగా నిలిచిపోయినది.

## ఇవి కూడా చూడండి
* 2015 దీమాపూర్ సామూహిక హత్య
* రోహ్‌తక్ సోదరీమణుల వీడియో వివాదం
* నిషా శర్మ వరకట్న వేధింపు వ్యాజ్యం
* భర్త పట్ల క్రౌర్యం

## మూలాలు
* http://www.indiatimes.com/news/india/the-jasleen-kaur-incident-has-just-proved-that-we-need-to-stop-%E2%80%9Coutraging%E2%80%9D-over-every-damn-thing-244547.html 

వర్గం:పురుషులపై హింస
రియో డి జనీరో

thumb|రియో డి జనీరో

**రియో డి జనీరో**, బ్రెజిల్లో రెండవ అత్యధిక జనాభా కలిగిన నగరం. ఉత్తర దక్షిణ అమెరికా ఖండాల్లో ఆరవ పెద్ద నగరం. బ్రెజిల్ లోని రియో డి జానీరో రాష్ట్రానికి రాజధాని. 2012 జూలై 1 న నగరంలో కొంతభాగాన్ని యునెస్కో వారి ప్రపంచ సాంస్కృతిక వారసత్వ ప్రదేశంగా గుర్తించారు.

ఈ నగరాన్ని పోర్చుగీసు వారు 1565 లో స్థాపించారు. 1763 లో పోర్చుగీసు వారి పాలనలోని బ్రెజిల్ దేశానికి రాజధాని అయింది. 1808 లో యాత్తు పోర్చుగీసు సామ్రాజ్యానికి ఇది రాజధాని అయింది. 1822 లో స్వాతంత్ర్య యుద్ధం మొదలయ్యే వరకూ ఇది పోర్చుగీసు సామ్రాజ్యానికి రాజధానిగా ఉంది. ఒక వలస సామ్రాజ్యపు రాజధానిగా, దాని వలస దేశాల్లోని ఒక నగరం ఉండడం చరిత్రలో చాలా అరుదు. ఆ తరువాత 1889 అరకు రియో, బ్రెజిల్ సవతంత్ర సామ్రాజ్యానికి రాజధాని గాను, ఆ తరువాత 1960 వరకూ బ్రెజిల్ రిపబ్లిక్కుకు రాజధాని గానూ ఉంది. 9160 లో బ్రసీలియా, బ్రెజిల్‌కు రాజధాని అయింది.

రియో 2016 ఒలెంపిక్ క్రీడలకు ఆతిధ్యం ఇచ్చింది. 2016 వేసవి పారాలింపిక్కులకూ ఆతిథ్యం ఇచ్చింది. 

రియో జిడిపి 343 బిలియన్ల రియల్‌లు. ఇది దేశంలో రెండవ అతి పెద్ద నగర జిడిపి. 2008 లో ప్రపంచ నగర జిడిపీల్లో రియో 30 వ స్థానంలో ఉంది,  అనేక వ్యాపార సంస్థలకు, విశ్వవిద్యాలయాలకు, రియో నెలవు. పరిశోధన అభివృద్ధిలో ఇది బ్రెజిల్లో రెండవ అతిపెద్ద నగరం. 2005 నాటి జాతీయ శాస్త్రీయ దిగుబడిలో 17% రియో నుండి వచ్చింది. 

రియో దక్షిణార్థగోళంలో అతిపెద్ద పర్యాటక నగరం. అక్కడి ప్రకృతి దృశ్యాలు, కార్నివాళ్ళు, సాంబా, బస్సా నోవా లు,  ఇక్కడి బీచిలూ ఇక్కడి పర్యాటక ఆర్షణలు. కోర్కోవాడో పర్వతం మీద నెలకొల్పిన క్రైస్ట్ ది రిడీమర్ విగ్రహం రియో లోని అత్యంత ప్రముఖమైన ప్రదేశాల్లో ఒకటి. ఇది ప్రపంచంలోని 7 నవీన వింతల్లో ఒకటి.

## నదులు
'''డా గార్డా నది''' రియో ​​డి జనీరో రాష్ట్రంలోని ఒక నది. 

## ప్రముఖులు

* గిసెల్ బారెటో ఫెటర్మాన్ - అమెరికన్ కార్యకర్త, దాత.
* జొనాస్ మాసెట్టి - ఆధ్యాత్మిక గురువు.

## మూలాలు


వర్గం:బ్రెజిల్
వర్గం:ఒలింపిక్ క్రీడలు నిర్వహించిన నగరాలు
కాడ్మియం ఆక్సైడ్

**కాడ్మియం ఆక్సైడ్ **ఒక రసాయన సంయోగ పదార్థం.ఇది ఒక అకర్బన రసాయన సంయోగ పదార్థం.కాడ్మియం, ఆక్సిజన్ పరమాణువుల సమ్మేళనం వలన కాడ్మియం ఆక్సైడ్ రసాయన పదార్థం ఏర్పడినది.ఇతర కాడ్మియం సంయోగ పదార్థాల ఉత్పత్తికి కాడ్మియం ఆక్సైడ్ పూర్వగామిగా (precursor)గా పనిచేయును. కాడ్మియం ఆక్సైడ్ స్వాభావికంగా,అరుదైన మోంటేపోనైట్ (monteponite)ఖనిజ రూపంలో లభిస్తుంది.కాడ్మియం ఆక్సైడ్ n-రకానికి చెందిన అర్ద వాహకం (semiconductor) గది ఉష్ణోగ్రత వద్ద అణువులోని పరమాణువుల బంధ దూరం 2.18 eV (2.31 eV)
## భౌతిక లక్షణాలు
### భౌతిక స్థితి
కాడ్మియం ఆక్సైడ్ వర్ణరహిత అస్ఫాటిక/ స్ఫటికముగా ఏర్పడని (amorphous) పొడి స్థితి లోను లేదా బ్రౌన్ లేదా ఎరుపు స్పటికస్థితిలో లభించును.కాడ్మియం ఆక్సైడ్ వాసన లేని ఘనపదార్థం. కాడ్మియం ఆక్సైడ్ అణుభారం 128.41 గ్రాములు/మోల్−1.

### సాంద్రత
25&nbsp;°C వద్ద కాడ్మియం ఆక్సైడ్ సాంద్రత 8.15 గ్రాములు/సెం.మీ3 (8150&nbsp;kg/m3). అస్పటిక పొడి స్థితిలోని కాడ్మియం ఆక్సైడ్ సాంద్రత 6.95 గ్రాములు/సెం.మీ3.

### ద్రవీభవన ఉష్ణోగ్రత
కాడ్మియం ఆక్సైడ్ రసాయనం ద్రవీభవన స్థానం 900–1,000&nbsp;°C (1,650–1,830&nbsp;°F; 1,170–1,270K). అయితే అస్పటిక పొడి స్థితిలోని కాడ్మియం ఆక్సైడ్ ఈ ఉష్ణోగ్రత దగ్గర వియోగం చెందును
### బాష్పీభవన ఉష్ణోగ్రత
కాడ్మియం ఆక్సైడ్ బాష్పీభవన స్థానం 1,559&nbsp;°C (2,838&nbsp;°F; 1,832 K),ఈ ఉష్ణోగ్రత దగ్గర కాడ్మియం ఆక్సైడ్ నేరుగా ఉత్పతనం (sublimation=ఘన స్థితి నుండి నేరుగా వాయువుగా రూపాంతరం చెందటం)చెందును.

### ద్రావణీయత
నీటిలో చాలా తక్కువ ప్రమాణంలో కరుగును.1000మి.లీ (లీటరు) నీటిలో18&nbsp;°C వద్ద 4.8 మి.గ్రా కరుగును. సజలఆమ్లాలలోకరుగును. అమ్మోనియంలవణాలలో నెమ్మదిగా కరుగును.క్షారాలలో కరుగదు.
### వక్రీభవన గుణకం/ వక్రీభవన సూచిక
కాడ్మియం ఆక్సైడ్వక్రీభవన సూచిక (nD):2.49
## ఉత్పత్తి
తరచుగా కాడ్మియం సంయోగ పదార్థాలు జింకు ఖనిజాలలో ఉండటం వలన, జింకు లోహ ఉత్పత్తిలో,జింకును శుద్ధీకరణ కావించునపుడు కాడ్మియం ఆక్సైడ్ ఉపఉత్పత్తిగా లభ్యం. మూలక కాడ్మియాన్ని గాలిలో మండించడం వలన కుడా కాడ్మియం ఆక్సైడ్ ఉత్పత్తి అగును. కాడ్మియం నైట్రేట్, కాడ్మియం కార్బోనేట్ వంటి కాడ్మియం సమ్మేళనరసాయనాలను తాపవిచ్ఛేదన/ఉష్ణవిచ్ఛేదన (Pyrolysis) కావించుట వలన కూడా కాడ్మియం ఆక్సైడ్ ఉత్పత్తి అగును.వాణిజ్య పరంగా కాడ్మియం ఆవిరులను గాలిలో ఆక్సీకరించడం ద్వారా కాడ్మియం ఆక్సైడ్ ఉత్పత్తి చేయుదురు.
## చర్యాశీలత
కాడ్మియం ఆక్సైడ్ క్షార ఆక్సైడ్ అందువలన ఇది సజల ఆమ్లాల రసాయన దాడికి గురై [Cd (H2O)6]2+.ద్రావణాన్ని ఏర్పరచును.బలమైన క్షార యుత ద్రావనాలతోచర్య వలన బలమైన క్షార ద్రావణం, [Cd (OH)4]2− ఏర్పడును.గది ఉష్ణోగ్రత దగ్గర తడి గాలి సమక్షంలో కాడ్మియం ఉపరితలం పై కాడ్మియం ఆక్సైడ్ పూత ఏర్పడును. కాడ్మియం ఆవిరులు,నీటి ఆవిరులు తిరోగామి రసాయనచర్య వలన కాడ్మియం ఆక్సైడ్, హైడ్రోజన్ను ఏర్పడును.

## ఉపయోగాలు
కాడ్మియం ఆక్సైడ్ ను కాడ్మియం ప్లేటింగ్ బాత్‌లలో వాడెదరు.విద్యుత్తు నిల్వఉంచు స్టోరేజి బ్యాటరిలలో ఎలక్త్రోడులుగా ఉపయోగిస్తారు., కాడ్మియం లవణాల ఉత్పత్తిలో,సెరామిక్ గ్లేజేస్ తయారీలో ఉపయోగిస్తారు.అలాగే రంగుల తయారీలో వాడెదరు

## ఇవికూడా చూడండి
*కాడ్మియం
*ఆక్సిజన్
## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:కాడ్మియం సమ్మేళనాలు
వర్గం:అకర్బన సమ్మేళనాలు
టైపింగ్

**టైపింగ్** అనగా టైపురైటర్, కంప్యూటర్ కీబోర్డ్, సెల్‌ఫోన్, లేదా కాలిక్యులేటర్ లో 'కీ'లు నొక్కడం ద్వారా రాసే లేదా టెక్స్ట్ ఉంచే ప్రక్రియ. దీనిని చేతిరాత, స్వర గుర్తింపు వంటి టెక్స్ట్ ఉంచే ఇతర మార్గాల నుండి వేరు చేయవచ్చు. టెక్స్ట్ అక్షరాలు, సంఖ్యలు, ఇతర చిహ్నాల రూపంలో ఉంటుంది. ప్రపంచంలో మొట్టమొదటి టైపిస్టు విస్కాన్సిన్ కు చెందిన లిల్లియన్ షూలెస్. She was the daughter of Christopher Sholes, the man who invented the first practical typewriter.

User interface features such as spell checker and autocomplete serve to facilitate and speed up typing and to prevent or correct errors the typist may make.

## మూలాలు

వర్గం:టైపింగ్
తురగా

## ఇంటి పేరు
**తురగా** తెలుగువారిలో కొందరి ఇంటిపేరు.

* తురగా జానకీరాణి - రేడియో కళాకారిణి.
* తురగా కృష్ణమూర్తి - చరిత్రకారుడు, రచయిత. 
* తురగా రామకవి 
* తురగ దేశిరాజు
*తురగా (మోచర్ల) జయశ్యామల
శిక్షణ

భారతదేశం వంటి అభివృద్ధి చెందుతున్న దేశాల ప్రభుత్వ పాఠశాలల్లో అభ్యాస స్థాయిలను మెరుగుపరచడానికి శిక్షణ అనేది ఒక అట్టడుగు ప్రయత్నం. ఇది భారతదేశంలోని బెంగళూరులో శివశ్రీ ట్రస్ట్ అనే ఒక చిన్న లాభాపేక్షలేని సంస్థ ద్వారా ప్రారంభించబడింది.

## స్కేలింగ్ ఛాలెంజ్
భారతదేశం పెద్ద, పెరుగుతున్న జనాభాతో అభివృద్ధి చెందుతున్న దేశం. సుమారు 250 మిలియన్ల మంది పిల్లలకు 30కి పైగా వివిధ భాషల్లో ప్రాథమిక విద్యను అందించడం ఒక సవాలు - ప్రైవేటు, ప్రభుత్వ లేదా రాష్ట్ర ఏ ఒక్క ఏజెన్సీ సామర్థ్యాన్ని విస్తరించే పని. 

పిల్లల విద్యలో భాగస్వాములైన స్థానిక ప్రభుత్వ పాఠశాల, దాని బోధనా సిబ్బంది, తల్లిదండ్రుల సంఘం, స్థానిక ప్రభుత్వ సంస్థలు, ప్రైవేట్ ఫౌండేషన్లు, ప్రపంచవ్యాప్తంగా ఉన్న వాలంటీర్లను ఏకతాటిపైకి తీసుకువచ్చే భాగస్వామ్య నమూనాను శిక్షణ ఉపయోగిస్తుంది.

నాణ్యత, స్థాయి సమస్యలను పరిష్కరించడానికి పరిశ్రమలో విజయవంతంగా అన్వయించబడిన నిర్వహణ భావనలను వర్తింపజేయడం దీని విధానం.

కర్ణాటక రాష్ట్ర ప్రభుత్వం తన ప్రభుత్వ పాఠశాలల కోసం ఒక 'దత్తత' కార్యక్రమం చేపట్టింది. దీనిలో ప్రైవేట్ సంస్థలు ప్రభుత్వ విద్య నాణ్యతను మెరుగుపరచడంలో రాష్ట్రంతో భాగస్వామ్యం కావచ్చు. 2001లో మూడు పాఠశాలలను దత్తత తీసుకోవడం ద్వారా శిక్షణ ప్రారంభించారు. ఈ ప్రాజెక్టు 20,000 మంది పిల్లలను కలిగి ఉన్న సుమారు 130 పాఠశాలలకు విస్తరించింది. 2012-13లో శిక్షణ దాదాపు 1200 ప్రభుత్వ పాఠశాలలను నిర్వహిస్తోంది. ఉత్తర కర్ణాటకలో ఇది ధారావ్డ్ జిల్లాలో అన్ని తలుకాస్, కుంద్గోల్, కలఘ్తగి, నవలగుండ్, హుబ్లీ, ధారావాడ్ ప్రాంతాలు ఉన్నాయి.

## భాగస్వాములు
ఆశ ఫర్ ఎడ్యుకేషన్, చారిటీస్ ఎయిడ్ ఫౌండేషన్, గివ్ ఇండియా ఫౌండేషన్, విభా, అసోసియేషన్ ఫర్ ఇండియాస్ డెవలప్మెంట్ (కొలంబస్, టీఏఎంయూ చాప్టర్లు) ఈ శిక్షణకు సహకారం అందిస్తున్నాయి.

## బాహ్య లింకులు


## మూలాలు


వర్గం:కర్ణాటక
జహ్రా అలీ యావర్ జంగ్

బేగం **జహ్రా అలీ యావర్ జంగ్** హైదరాబాదుకు చెందిన సంఘసేవకురాలు, పద్మభూషణ పురస్కార గ్రహీత.

## జననం
thumb|ఈజిప్టు అధ్యక్షుడు గమాల్ నాసర్ భారత రాయబారి దంపతుల గౌరవార్ధం ఏర్పాటుచేసిన విందులో బేగం గమాల్‌తో జహ్రా అలీయావర్ జంగ్ (మధ్యలో)
జహ్రా, హైదరాబాదులో 1920, డిసెంబరు 27వ తేదీన నవాబ్ మెహదీ యార్ జంగ్ బహదూర్, కుల్సుం షంసున్నీసా బేగం దంపతులకు జన్మించింది. ఈమె తండ్రి ఆ తర్వాత కాలంలో హైదరాబాదు రాజ్యానికి ప్రధానమంత్రి అయ్యాడు.

## విద్య
ఈమె విద్యాభ్యాసం ఇంగ్లాండులోని హారోలోని సౌత్‌లాండ్‌లో సాగింది.

## వ్యక్తిగత జీవితం
ఈమె భర్త నవాబ్ అలీ యావర్ జంగ్,  అర్జెంటీనా, ఈజిప్టు, యుగోస్లావియా, గ్రీకు, ఫ్రాన్స్, అమెరికా దేశాలకు భారత రాయబారిగా పనిచేశాడు. మహారాష్ట్ర గవర్నరుగాను,  ఉస్మానియా విశ్వవిద్యాలయం, అలీఘర్ ముస్లిం విశ్వవిద్యాలయాలకు ఉపకులపతిగా కూడా పనిచేశాడు.

## పురస్కారాలు
ఈమె చేసిన సేవలకు గుర్తింపుగా భారత ప్రభుత్వం 1976లో పద్మభూషణ్ పురస్కారంతో సత్కరించింది.

## మరణం
ఈమె 2010లో ఫిబ్రవరి 19న హైదరాబాదులో మరణించింది.

## మూలాలు

వర్గం:1920 జననాలు
వర్గం:2010 మరణాలు
వర్గం:పద్మభూషణ పురస్కారం పొందిన తెలంగాణ వ్యక్తులు
వర్గం:హైదరాబాదు జిల్లా మహిళా సామాజిక కార్యకర్తలు
వర్గం:హైదరాబాదు జిల్లా మహిళలు
కాడ్మియం క్లోరైడ్

**కాడ్మియం క్లోరైడ్**ఒకరసాయన సంయోగ పదార్థం.ఇది ఒక అకర్బన రసాయన సమ్మేళన పదార్థం.కాడ్మియం, క్లోరిన్ మూలకాలపరమాణువుల సంయోగం వలన కాడ్మియం క్లోరైడ్ సంయోగ పదార్థం ఏర్పడినది.కాడ్మియం క్లోరైడ్ రసాయన సంకేత పదం CdCl2.కాడ్మియం క్లోరైడ్ ఆర్ద్రతాకర్షణ కలిగిన రసాయనపదార్థం.ఇది నీటిలో అధిక ద్రావణీయత కల్గిఉన్నది.ఆల్కహాల్లో కొద్ది ప్రమాణంలో కరుగును.
## అణునిర్మాణం
కాడ్మియం క్లోరైడ్ రొంబోహెడ్రాల్ సౌష్టవాన్ని(rhombohedral symmetry) కల్గిన స్పటికాలుగా ఏర్పడును.కాడ్మియం అయోడైడ్ అణుసౌష్టవం, కాడ్మియం క్లోరైడ్ అణుసౌష్టవం ఇంచుమించు ఒకేరకంగా ఉండును.రెండు అణునిర్మాణాలలో వైయక్తిక పొరలు ఒకే రీతిలో ఉన్నాయి.అయితే క్లోరైడ్ అయానులు CCPఅల్లిక(lattice) విధానంలో ఉండగా, కాడ్మియం అయోడైడ్ లోని అయోడైడ్ అయానులు HCP అల్లిక విధానంలో అమరి ఉండును.

## భౌతిక లక్షణాలు
### భౌతిక స్థితి
కాడ్మియం క్లోరైడ్ ఆర్ద్రతాకర్షణ కల్గిన తెల్లని ఘనపదార్థం. కాడ్మియం క్లోరైడ్ వాసన లేని రసాయన సంయోగపదార్థం. కాడ్మియం క్లోరైడ్ యొక్క అణుభారం 183.31 గ్రాములు/మోల్.
### సాంద్రత
25&nbsp;°C ఉష్ణోగ్రత వద్ద, నార్ద్ర/నిర్జల కాడ్మియం క్లోరైడ్ సాంద్రత 4.047 గ్రాములు/సెం.మీ3. అయిదు జలాణువులు (pentahydrate) కలిగిన ఆర్ద్ర కాడ్మియం క్లోరైడ్ సాంద్రత 3.327 గ్రాములు/సెం.మీ3.
### ద్రవీభవన ఉష్ణోగ్రత
కాడ్మియం క్లోరైడ్ రసాయన పదార్థం యొక్క ద్రవీభవన స్థానం 568&nbsp;°C(1,054&nbsp;°F; 841K)
### బాష్పీభవన ఉష్ణోగ్రత
కాడ్మియం క్లోరైడ్ రసాయన పదార్థం యొక్క బాష్పీభవన స్థానం 964&nbsp;°C (1,767&nbsp;°F; 1,237K)
### ద్రావణీయత
కాడ్మియం క్లోరైడ్ నీటిలో కరుగును.అలాగే ఆల్కహాల్, సెలీనియం (IV) ఆక్సీక్లోరైడ్, బెంజోనైట్రిల్‌లలో కరుగును.కాని ఇథర్, అసిటోన్లలో కరుగదు.
## రసాయన ధర్మాలు
కాడ్మియం క్లోరైడ్ నీటిలోనూ, ఇతర ధ్రువీయ ద్రవాణాలలో బాగా కరుగుతుంది.కాడ్మియం క్లోరైడ్ నీటిలో [CdCl4]2−.వంటి సంక్లిష్ట ఆయానులను ఏర్పరచగలగటం వలన ఇది నీటిలో అమితమంగా కరుగును.ఈ స్వాభావం వలన కాడ్మియం క్లోరైడ్ తక్కువ స్థాయిలో లేవిస్ ఆమ్లం(Lewis acid) గా ప్రవర్తించును.
:CdCl2 + 2 Cl− → [CdCl4]2−
మరింత పెద్ద కెటాయానులతో త్రికోణియ ద్విపిరమిడల్ [CdCl5]3− ఆయాన్ ను వేరుపరచును.
## ఉత్పత్తి
బాగావేడిచేసిన కాడ్మియం లోహంతో క్లోరిన్ వాయువు లేదా హైడ్రోజన్ క్లోరైడ్ రసాయన చర్య వలన అనార్ద్ర/నిర్జల కాడ్మియం క్లోరైడ్ ఉత్పత్తి అగును. కాడ్మియం లోహంతో లేదా కాడ్మియం ఆక్సైడ్ లేదా కాడ్మియం కార్బోనేట్ తో హైడ్రో క్లోరిక్ ఆమ్లం రసాయబ చర్య వలన ఆర్ద్ర/జలయోజిత కాడ్మియం క్లోరైడ్ ఏర్పడును.
## ఉపయోగాలు
కాడ్మియం క్లోరైడ్ ను కాడ్మియం సల్ఫైడ్ ను తయారు చేయుటకు ఉపయోగిస్తారు. కాడ్మియం ఎల్లో("Cadmium Yellow") గా వ్యవహరింపబడుతున్న కాడ్మియం సల్ఫైడ్, ఒక స్థిరమైన ప్రకాశమైన పసుపు రంగును ఇచ్చు వర్ణరసాయన పదార్థం.
:CdCl2 + H2S → CdS + 2 HCl
ప్రయోగశాలలో/పరిశోధనశాలలో R2Cd రకానికి చెందిన సేంద్రియకాడ్మియం సమ్మేళనాలు(organoCadmium compounds) తయారుచేయుటకు కాడ్మియం క్లోరైడ్‌ను ఉపయోగిస్తారు. ఇక్కడ R అను అక్షరము అరైల్(aryl) లేదా అల్కైల్(alkyl) సమూహాన్ని ప్రతిపాదిస్తున్నది. వీటిని ఒకప్పుడు కిటోనులు, అకైల్ క్లోరైడ్(acyl chlorides) లను సంశ్లేషణ చేయుటకు ఉపయోగించారు.
:CdCl2 + 2 RMgX → R2Cd + MgCl2 + MgX2
:R2Cd + R'COCl → R'COR + CdCl2
కాడ్మియం క్లోరైడ్‌ను పోటో కాపింగ్, రంగుల అద్దకం, ఎలక్ట్రోప్లెటింగ్ లలో ఉపయోగిస్తారు.
## ఇవికూడా చూడండి
*కాడ్మియం
*క్లోరిన్
## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:కాడ్మియం సమ్మేళనాలు
వర్గం:అకర్బన సమ్మేళనాలు
కాడ్మియం ఫ్లోరైడ్

**కాడ్మియం ఫ్లోరైడ్** ఒక రసాయన సంయోగ పదార్థం.ఇది ఒక అకర్బన రసాయన సంయోగ పదార్థం.కాడ్మియం,, ఫ్లోరిన్ మూలకాల పరమాణువుల సంయోగం వలన కాడ్మియం ఫ్లోరైడ్ సమ్మేళనపదార్థం ఏర్పడినది.కాడ్మియం ఫ్లోరైడ్ రసాయన సంకేత పదం CdF2.నీటిలో కరుగని ఈరసాయన పదార్థాన్ని ఆక్సిజన్ సెన్సిటివ్ అప్లికేసన్లలో, అనగా లోహ మిశ్రమ ధాతుఉత్పత్తులలో ఉపయోగిస్తారు.అతితక్కువ గాఢతలో(low concentrations) (ppm ప్రమాణంలో) కాడ్మియం ఫ్లోరైడ్ ను ఇతర ఫ్లోరైడ్ సంమేలనాలను పరిమిత వైద్యచికిత్సప్రోటోకాల్లలో ఉపయోగిస్తారు.
ఫ్లోరైడ్ సంయోగ పదార్థాలను సింథటిక్ ఆర్గానిక్ రసాయన కెమిస్ట్రీలో తగిన ఉపయోగాలు ఉన్నాయి. కాడ్మియం ప్రామాణిక ఎంథాల్పి -167.39 కిలో క్యాలరీలు.
## భౌతిక లక్షణాలు
### భౌతిక స్థితి
కాడ్మియం ఫ్లోరైడ్ గ్రే లేదా తెలుపు-గ్రే మిశ్రితమైన రంగును కల్గిన స్పటిక రూప ఘనపదార్థం. కాడ్మియం ఫ్లోరైడ్ అణుభారం 150.41 గ్రాములు/మోల్. 

### సాంద్రత
సాధారణ 25&nbsp;°C ఉష్ణోగ్రత వద్ద కాడ్మియం ఫ్లోరైడ్ సాంద్రత 6.33 గ్రాములు/సెం.మీ3
### ద్రవీభవన ఉష్ణోగ్రత
కాడ్మియం ఫ్లోరైడ్ రసాయన పదార్థం ద్రవీభవన స్థానం 1, 110&nbsp;°C (2, 030&nbsp;°F; 1, 380K) 
### బాష్పీభవన ఉష్ణోగ్రత
కాడ్మియం ఫ్లోరైడ్ సంయోగ పదార్థం యొక్క మరుగు లేదా బాష్పీభవన స్థానం 1, 748&nbsp;°C(3, 178&nbsp;°F;2, 021K) 
### ద్రావణీయత
కాడ్మియం ఫ్లోరైడ్ నీటిలో కరుగును.100 మి.లీ నీటిలో4.35గ్రాముల వరకు కరుగును. కాడ్మియం ఫ్లోరైడ్ ఆమ్లాలలో కరుగును.కాని ద్రవ అమ్మోనియా, ఇథనాల్/ఇథనొల్ ఆల్కహాల్ లో కరుగదు.

## ఉత్పత్తి
వాయుస్థితిలో నున్న ఫ్లోరిన్ లేదా హైడ్రోజన్ ఫ్లోరైడ్ లు కాడ్మియం లోహం లేదా క్లోరైడ్, ఆక్సైడ్, లేదా సల్ఫేట్ వంటి కాడ్మియం లవణాలతోచర్య ఫలితంగా కాడ్మియం ఫ్లోరైడ్ ఉత్పన్నమగును.
మరొక విధానంలో కాడ్మియం కార్బోనేట్^ను 40% హైడ్రో ఫ్లోరిక్ ఆమ్లంలో కరిగించి, పిమ్మట పీడనరహిత వాతావరణంలో(వాక్యుంలో) 150&nbsp;°C, దగ్గర ద్రావాన్ని వేడిచేసి బాష్పికరించడం ద్వారా కాడ్మియం ఫ్లోరైడ్ ఉత్పన్నమగును.
కాడ్మియం సల్ఫైడ్ తో ఫ్లోరిన్ రసాయన చర్య ఫలితంగా కాడ్మియం ఫ్లోరైడ్ ఏర్పడును.ఈ రసాయన ప్రక్రియ చాలావేగంగా జరుగును,, చాలావరకు ఇంచుమించుశుద్ధమైన కాడ్మియం ఫ్లోరైడ్, మిగతా ఉత్పత్తి ప్రక్రియలకన్నతక్కువ ఉష్ణోగ్రత వద్ద ఉత్పాదకము ఏర్పడును.

## ఉపయోగాలు
ఎలక్ట్రాన్ కండక్టరులో ఉపయోగిస్తారు.నీటిలో కరుగని ఈరసాయన పదార్థాన్ని ఆక్సిజన్ సెన్సిటివ్ అప్లికేసన్లలో, అనగా లోహ మిశ్రమ ధాతుఉత్పత్తులలో ఉపయోగిస్తారు.అతితక్కువ గాఢతలో(low concentrations) (ppm ప్రమాణంలో) కాడ్మియం ఫ్లోరైడ్‌ను ఇతర ఫ్లోరైడ్ సంమేలనాలను పరిమిత వైద్యచికిత్సప్రోటోకాల్లలో ఉపయోగిస్తారు. 

## ఆరోగ్యపరమైన/రక్షణ పరమైన ఇబ్బందులు
తతిమ్మాఫ్లోరైడ్ రసాయన సంయోగపదార్థాలవలె కాడ్మియం ఫ్లోరైడ్ కూడా విషపూరితమైన రసాయన పదార్థం.అందువలన తగు జాగ్రత్తగా ఈ రాసాయాన్నిఉపయోగించ వలసిఉంది.ఉపయోగించు సమయంలో తగు ముందస్తు జాగ్రత్తలు తీసుకోవాలి, లేనిచో ఆరోగ్య పరమైన ఇబ్బందులున్నాయి.చర్మానికి, కళ్ళకు ఇరిటేసన్ కల్గును.కడుపులోకి వెళ్ళిన, శ్వాసించినను ప్రమాదమే. శ్వాసించిన శ్వాసకోశవ్యవస్థలో ఇరిటేసన్(ప్రకోప౦) కల్గించును.
## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:కాడ్మియం సమ్మేళనాలు
వర్గం:అకర్బన సమ్మేళనాలు
వట్టికూటి ఆదినారాయణరావు

**వట్టికూటి ఆదినారాయణరావు** ప్రముఖ రంగస్థల నటుడు. ఇతడు 1902లో పశ్చిమ గోదావరి జిల్లా, నర్సాపురంలో బసవమ్మ, వెంకటస్వామి దంపతులకు జన్మించాడు. ఇతడికి చిన్ననాటి నుండే నాటకాలంటే సరదా. తాను కూడా నటుడు కావాలనే కోరికతో ఎన్ని వ్యయప్రయాసలకైనా ఓర్చుకుని ప్రతి నాటకాన్ని చూసి ఆకళింపుచేసుకునేవాడు. 1925లో విజయనగర పతనం నాటకంలో సవరం వీరాస్వామినాయుడు గారి పఠాన్ పాత్రను చూసి ప్రేరేపితుడై  అదే నాటకసమాజం లోనే అదే నాటకంలో అదే పాత్రను ధరించడం ద్వారా రంగస్థల ప్రవేశం చేశాడు. ఇతని సహజ నటనను చూసి ప్రేక్షకులు తన్మయత్వంతో  లీనమై ఇతడు నటించిన దుష్టపాత్రలను దూషించేవారు. ఇతడు నటించిన వాటిలో కాళిదాసు నాటకంలో కుముదప్రియ, భోజరాజు, ప్రమీలార్జునీయం నాటకంలో మేఘనాథుడు, నరకాసుర నాటకంలో నరకాసురుడు, కనకతార నాటకంలో క్రూరసేనుడు, చింతామణిలో భవానీ శంకరం, పద్మవ్యూహంలో అభిమన్యుడు, హరిశ్చంద్రలో విశ్వామిత్రుడు, సారంగధరలో రాజరాజు, రంగూన్‌రౌడి నాటకంలో శంకర్రావు, విజయనగర పతనం నాటకంలో పఠాన్ పాత్రలు ఇతడికి మంచి పేరు తెచ్చిపెట్టాయి.  ఇతడు 1927లో మురళీమోహన నాటకసభ అనే నాటక సమాజాన్ని స్థాపించి సహ నటులకు తర్ఫీదునిస్తూ అనేక నాటకాలను ప్రదర్శించాడు. ఇతడు సహ నటుల కష్టాలను తనవిగా భావించి అనేక  నాటకాలను ఉచితంగా ప్రదర్శించి ఆయా నటులకు సహాయపడ్డాడు. బర్మాలోని ప్రవాసాంధ్రుల కోసం ఒక సహాయనిధి ఏర్పాటు చేసి అనేక నాటకాల ద్వారా ధనాన్ని సేకరించి ఆ సొమ్మును అవుటపల్లి నారాయణరావు ద్వారా ప్రవాసాంధ్రులకు పంపి తన జాతీయ భావాన్ని వెల్లడించుకున్నాడు. ఇతడికి ఎన్నో బహుమతులు లభించాయి. 1947లో నర్సాపురంలో ఇతనికి ఘనమైన పౌరసన్మానం జరిగింది. ఆ సభలో ఇతనికి రజత ఖడ్గం బహూకరించారు. ఇతనికి నటవిశారద అనే బిరుదు లభించింది. ఇతడు పక్షవాతానికి గురై 1950లో మరణించాడు.

## మూలాలు
* ఆంధ్రప్రభ వారపత్రిక - 07-4-1976 - పేజీ:25 నటరత్నాలు - మిక్కిలినేని రాధాకృష్ణమూర్తి

వర్గం:1902 జననాలు
వర్గం:తెలుగు రంగస్థల నటులు
వర్గం:తెలుగు రంగస్థల కళాకారులు
వర్గం:1950 మరణాలు
వర్గం:పశ్చిమ గోదావరి జిల్లా రంగస్థల నటులు
ద్విజాతి సిద్ధాంతం

thumb|250x250px|వివిధ జిల్లాల్లో మతాధిక్యతను ప్రతిబింబిస్తూ తయారుచేసిన 1909 నాటి బ్రిటీష్ ఇండియా సామ్రాజ్యపు పటం
**ద్విజాతి సిద్ధాంతం** ( — *దో-ఖ్వామీ నజరియా*, Devanagari: दो-क़ौमी नज़रिया,  — *దిజాతి టొట్టో*) అనే సిద్ధాంతం ప్రకారం భారత ఉపఖండంలోని ముస్లింను ఏకీకృతం చేసే అంశం, మౌలికమైన గుర్తింపు వారి మతమే తప్ప భాష, జాతి(*ఎత్నిసిటీ*) కావు, కనుక వారి మధ్య సామ్యాలతో సంబంధం లేకుండా హిందువులు, ముస్లిములు వేర్వేరు జాతీయతలు కలిగివున్న రెండు జాతులు ద్విజాతి సిద్ధాంతం పాకిస్తాన్ ఉద్యమానికి, 1947లో జరిగిన భారత విభజనకు మౌలిక సూత్రం. దక్షిణాసియాలో పాకిస్తాన్ ముస్లిం మతరాజ్యంగా ఏర్పడడం వెనుక ఉన్న సిద్ధాంతం ఇది.

భారతీయ ముస్లిములను నిర్వచించడంలో మతం నిర్ణయాత్మకమైన అంశం అన్న సిద్ధాంతాన్ని మహమ్మద్ అలీ జిన్నా స్వీకరించి, అది పాకిస్తాన్ సృజించేందుకు ముస్లిములకు మేల్కొలుపు అంటూ పేర్కొన్నారు.  పలు హిందూ జాతీయ సంస్థలకు కూడా ఈ సిద్ధాంతమే మూల ప్రేరణ. ఐతే వారి కారణాలు వేరు, భారతీయ ముస్లిములను విజాతీయులుగా పునర్నిర్వచించడం, దేశంలో చట్టప్రకారం హిందూ రాజ్యాన్ని నెలకొల్పడం, ముస్లిములను దేశం నుంచి పంపడమో, వారిని హిందు మతంలోకి తిరిగి తీసుకురావడం వంటి అనేక అతివాద ఆలోచనలకు దన్నుగా దీన్ని తీసుకున్నారు.

సూత్రీకరించిన రెండు జాతీయతలు ఒకే దేశంలో సహజీవనం చేయగలవా లేదా అన్న ప్రశ్నకు చెప్పే సమాధానాన్ని అనుసరించి, ద్విజాతి సిద్ధాంతానికి పలు విభిన్నమైన వ్యాఖ్యానాలు ఉన్నాయి, వాటి ఇతర సూత్రీకరణలు కూడా చాలా మౌలిక స్థాయిలో విభేదిస్తూంటాయి. ఒక వ్యాఖ్యానం వాదన ప్రకారం భారత ఉపఖండంలోని ముస్లిం జనాధిక్య ప్రాంతాలకు సార్వభౌమాధికారం, స్వయం ప్రతిపత్తిని, విడిపోయేందుకు ఐచ్ఛికాధికారాన్ని ఇచ్చేయాలి కానీ జనాభా బదిలీ చేయరాదు (అంటే హిందువులు, ముస్లిములు కలసే జీవిస్తారు). మరో విభిన్నమైన వ్యాఖ్యానం వాదించినది ఏమంటే - హిందు, ముస్లిములవి రెండు విభిన్నమైన, తరచుగా విరోధించుకునే జీవన మార్గాలు, కనుక ఒకే దేశంలో కలిసి జీవించలేవు. ఈ వెర్షన్ ప్రకారం జనాభా బదిలీ (అంటే ముస్లిం బాహుళ్య ప్రాంతాల నుంచి హిందువులను పూర్తిగా పంపించేయడం, హిందూ సంఖ్యాధిక్యత ఉన్న ప్రదేశాల్లోని  ముస్లిములను పూర్తిగా బదిలీ చేయడం) రెండు ఒకరితో ఒకరికి సరిపడని జాతులను పూర్తిగా విభజించేందుకు ఆశించదగ్గ ప్రయత్నం.

ఈ సిద్ధాంతానికి వ్యతిరేకత రెండు కోణాల నుంచి వచ్చింది. మొదటిది హిందువులు, ముస్లిములు అవిభక్త సమూహాలైన ఏకైక భారతీయ జాతి అన్న భావన. ఈ భావన ఆధునిక, అధికారికంగా లౌకిక, గణతంత్రమైన భారతదేశానికి మౌలిక సిద్ధాంతం. పాకిస్తాన్ ఏర్పాటయ్యాకా కూడా హిందూ, ముస్లిములు స్పష్టంగా వేర్వేరు జాతులా, కాదా అన్న చర్చ ఆ దేశంలోనూ కొనసాగింది. రెండవ వ్యతిరేకత భారతదేశం సుస్పష్టమైన జాతి దేశం కాదని, ఉపఖండంలో అటు ముస్లిములు, ఇటు హిందువులు వేరే జాతి కాకపోగా, ఉపఖండంలో ఇంతకన్నా సజాతీయమైన ప్రాంతీయ విభాగాలు నిజమైన జాతులని వాటికి సార్వభౌమత్వం కల్పించాలని వచ్చిన సిద్ధాంతం; ఈ దృక్కోణాన్ని ప్రస్తుతం పాకిస్తాన్లో అంతర్భాగంగా ఉన్న బెలూచ్, సింధీ, పష్తూన్ వారు లేవనెత్తారు. 1971లో తూర్పు పాకిస్తాన్ కు  చెందిన బెంగాలీలు తమపై, తమ విశిష్టమైన భాషపై పశ్చిమ పాకిస్తానీలు అణచివేస్తున్నారంటూ ఉద్యమం చేసి బంగ్లాదేశ్ ఏర్పరుచుకోవడం ద్విజాతి సిద్ధాంతానికి ఒకవిధంగా దెబ్బ. ఈ సిద్ధాంత సూత్రీకరణకు వ్యతిరేకంగా మత భావానికి మించి  భాషకు ప్రాధాన్యమిచ్చి వారు విడిపోయారు.

## మూలాలు
ఆళ్ళ గోపాలకృష్ణ గోఖలే

**డాక్టర్ ఆళ్ల గోపాలకృష్ణ గోఖలే** కార్డియో థొరాసిక్ వైద్య చికిత్స నిపుణుడు. తెలుగు రాష్ట్రాలలో తొలి గుండె మార్పిడి చేసిన వైద్యుడు.ప్రజా వైద్యులు. భారత ప్రభుత్వం నుండి పద్మశ్రీ అవార్డు గ్రహీత

## బాల్యము
గోఖలే కృష్ణా జిల్లా నందివాడ మండలం తమిరిశ గ్రామంలో 1959 అక్టోబరు 2 న జన్మించారు. వీరి తల్లిదండ్రులు ఆళ్ల వెంకటేశ్వర రావు, ఝాన్సీబాయ్.

## విద్యాభ్యాసము
వీరు గుంటూరు వైద్య కళాశాలలో ఎం.బి.బీ.ఎస్,, ఎం.ఎస్. చదివారు. తర్వాత [vellore]vక్రిస్టియన్ వైద్య కళాశాలలో కార్డియో ధోరాసిక్ విభాగములో చదివారు.

## ఉద్యోగము
వీరు చదువు అయిన తర్వాత నిమ్స్ లో సహాయక అధ్యాపకుడుగా ఉద్యోగ జీవితము ప్రారంబించారు. ఆయన ఆధునిక వైద్యం మీద వివిధ సదస్సులలో పాల్గొని అనేక పత్రాలు సమర్పించారు. ఆయన భార్య కూడా వైద్యురాలే. వీరికి ఇద్దరు కుమార్తెలు. వారు కూడా వైద్యులే.

## ప్రజా సేవ
పేదలకు మెరుగైన వైద్యం అందాలనే ఉద్దేశంతో సహృదయ హెల్త్ అండ్ మెడికల్ ఎడ్యుకేషనల్ ట్రస్టుని స్థాపించారు.

## పురస్కారాలు

వీరి సేవలకు గాను కేంద్ర ప్రభుత్వము 2016 లో *[[పద్మశ్రీ పురస్కారం|పద్మశ్రీ]] * పురస్కారాన్నిచ్చి గౌరవించింది.

## మూలం
* తెలుగు వెలుగు మార్చి, 2016. పు.97.

వర్గం:తెలుగువారిలో వైద్యులు
వర్గం:1959 జననాలు
వర్గం:గుంటూరు వైద్య కళాశాల పూర్వ విద్యార్థులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:వైద్యరంగంలో పద్మశ్రీ పురస్కార గ్రహీతలు
క్వర్టీ

**క్వర్టీ** (**QWERTY**) అనేది లాటిన్ లిపి కీబోర్డు లేఅవుట్. ఈ పేరు కీబోర్డు  పై అడ్డువరుసలోని ఎడమవైపు అక్షరాలను ఎడమ నుంచి కుడికి (     ) ఆరు 'కీ' లను చదువునప్పుడు వస్తుంది. ఈ క్వర్టీ డిజైన్ షూలెస్, గ్లిడ్డెన్ టైపురైటర్ కోసం లేఅవుట్ ఆధారంగా సృష్టించబడింది, 1873 లో రెమింగ్టన్ కు అమ్మబడింది . కంప్యూటర్ కీబోర్డ్‌లోని లెటర్ కీలు, సెల్యులార్ ఫోన్ కీబోర్డులను ఉంచారు. QWERTY అంటే 6 ఆంగ్ల అక్షరాలు QWERTY. అక్షరాలు ఎడమ నుండి కుడికి అమర్చబడి ఉండడం వల్ల ఈ పేరు వచ్చింది.

QWERTY డిజైన్‌ను క్రిస్టోఫర్ షోల్స్ 1874 లో పేటెంట్ చేశారు, అదే సంవత్సరం రెమింగ్టన్ అండ్ సన్స్ (E. రెమింగ్టన్, సన్స్) కు విక్రయించబడింది ఇది 1878 యొక్క రెమింగ్టన్ నంబర్ 2 విజయంతో ప్రాచుర్యం పొందింది  ఇది ఇనర్టియా కారణంగా ఎలక్ట్రానిక్ కీబోర్డులపై వాడుకలో ఉంది, ప్రస్తుతం ప్రవేశపెట్టిన ప్రామాణికానికి భిన్నంగా ఉన్న ఒక లేవుట్ ను నేర్చుకోవడంలో కష్టం, ఒక ప్రామాణిక లేవుట్ యొక్క నెట్ వర్క్ ప్రభావం, ప్రత్యామ్నాయాలు చాలా ముఖ్యమైన ప్రయోజనాలను అందించడంలో విఫలమవుతాయని కొందరు వాదించారు.
260px|కుడి
260px|కుడి
260px|కుడి
QWERTY కీ బోర్ద్  లే అవుట్ చాలా పదాలను వ్రాయడానికి రెండు చేతులూ ఉపయోగపడే విధంగా అక్షరాలను వేయడం ద్వారా ప్రజలను వేగంగా వ్రాసేలా రూపొందించబడింది. కీబోర్డు యొక్క కేంద్ర ప్రాంతం నుండి ఎక్కువగా ఉపయోగించిన అక్షరాలను వేరుచేయడం, మొదటి తరం టైప్‌రైటర్లను జామ్ చేయకుండా ఉండటానికి మరొక ప్రధాన లక్ష్యం, అయితే  ఈ రోజుల్లో ఇది అవసరం లేనప్పటికీ, ఈ పంపిణీ ఇప్పటికీ ప్రధానంగా టైప్‌రైటర్లలో ఉపయోగించబడుతోంది. టైప్ చేయడం, కంప్యూటర్ కీబోర్డులపై కూడా  అందుబాటులో ఉన్నది. 

ఈ కీబోర్డ్‌లో, అత్యంత ప్రాచుర్యం పొందిన టైపింగ్ టెక్నిక్ ప్రకారం , విశ్రాంతి స్థితిలో, ప్రతి చేతికి నాలుగు వేళ్లు కీల మధ్య వరుసలో ఉంచబడతాయి. కీబోర్డును చూడకుండా ఈ స్థానాన్ని కనుగొనడానికి, ప్రతి చేతి (F, J) యొక్క చూపుడు వేళ్లకు అనుగుణమైన కీలు సాధారణంగా స్పర్శకు కొన్ని విలక్షణమైన లక్షణాలను కలిగి ఉంటాయి.

## చరిత్ర
QWERTY అమరికను ఉపయోగించే టైప్‌రైటర్లు 1874 లో భారీ ఉత్పత్తిని ప్రారంభించాయి, అప్పటి నుండి విస్తృతంగా ఉపయోగించబడే మానవ-యంత్ర ఇంటర్‌ఫేస్‌గా మారాయి. చాలా కంప్యూటర్లు ప్రస్తుతం QWERTY కీబోర్డులను ఉపయోగిస్తున్నాయి. 

QWERTY కీబోర్డ్ అమరిక యొక్క సూత్రం ఏమిటంటే, అనుసంధాన కడ్డీల మధ్య స్క్వీజ్, టైప్ చేసేటప్పుడు వైఫల్యాలు సంభవించడం, కాబట్టి సాధారణంగా ఉపయోగించే అక్షరాలను వేరు చేయాలి (కానీ "E", "R" వంటివి). 

మొదట, టైప్‌రైటర్లను అక్షరక్రమంలో అమర్చారు. అయినప్పటికీ వినియోగదారులు అలవాటు పడినప్పుడు వారి వేగం పెరిగింది, కీలకు అనుసంధానించబడిన వైర్లు చిక్కుకోవడం ప్రారంభించాయి. క్రిస్టోఫర్ గ్వెర్టీ జేమ్స్ డెన్స్మోర్ సలహా మేరకు ఈ వ్యవస్థను అభివృద్ధి చేశాడు. కాబట్టి టైపింగ్ వేగాన్ని తగ్గించడానికి క్వెర్టీ వ్యవస్థ సృష్టించబడిందని కొందరు అంటున్నారు

చాలా మొబైల్ ఆపరేటింగ్ సిస్టమ్స్  QWERTY కీబోర్డ్ లు  ఇప్పుడు అందుబాటులో ఉన్నాయి. TREO650 , TREO600 , బ్లాక్బెర్రీ, నోకియా E సిరీస్ ఫోన్‌ల వంటి భౌతిక QWERTY కీబోర్డులతో కూడిన వ్యక్తిగత డిజిటల్ అసిస్టెంట్లు, స్మార్ట్ కాని ఫోన్‌లు కూడా పెద్ద సంఖ్యలో ఉన్నాయి . పై పరికరాల్లో ఉపయోగించిన QWERTY కీబోర్డ్‌ను పూర్తి కీబోర్డ్ అని కూడా అంటారు . 
## మూలాలు

వర్గం:కంప్యూటర్ కీబోర్డులు
టీవీ నారాయణ

డా.**టీవీ నారాయణ** రెండు తెలుగు రాష్ట్రాలలో విద్య, సామాజిక రంగాలల్లో సుపరితుడైన వ్వక్తి. తెలంగాణా స్వాతంత్ర్య ఉద్యమంలో పాల్గొని జైలు శిక్ష అనుభవించారు. పాఠశాల అధ్యాపకుడుగా జీవితం ఆరంబించిన వీరు పబ్లిక్ సర్వీస్ కమిషన్ సభ్యుడి స్థాయికి ఎదిగారు.

## జననం
టీవీ నారాయణగా ప్రసిద్ధి చెందిన తక్కెళ్ల వెంకట నారాయణ 1925, జూలై 26న వెంకయ్య, నర్సమ్మ దంపతులకు సికింద్రాబాదు సమీపంలోని బొల్లారంలో జన్మించారు. మాజీ మంత్రి టి.ఎన్.సదాలక్ష్మి వీరి భార్య. టీవీ నారాయణ సామాజికంగా వెనుకబడిన వర్గానికి చెందిన వారు.

## విద్య
ప్రాథమిక విద్యాభ్యాసం బొల్లారం రెసిడెంట్ స్కూల్లో జరిగింది. నిజాం కళాశాలలో బి.ఎ. గణిత శాస్త్రము చదివిన వీరు బెనారస్ హిందూ విశ్వవిద్యాలయం నుండి ఆంగ్లంలో ఎం.ఎ. పట్టా పొందారు. వీరు నిత్య విద్యార్థిగా వుంటూ తన 71 వ ఏట కర్ణాటక విశ్వవిద్యాలయం నుండి పి.హెచ్.డి పట్టాను పొందారు. వీరు అనేక సామజిక కార్యక్రమాల్లో పాల్గొని వెనుకబడిన వర్గాల అభివృద్ధికి *బందు సేవా మండలి * స్థాపించారు. వేదాలు, ఉపనిషత్తులు చదివారు.

## ఉద్యమ జీవితం
నారాయణ రాజకీయ కార్యకలాపాలు హిందూత్వకు దగ్గరగా ఉండడంతో రజాకార్లకు టార్గెట్‌గా మారారు. ఇదే సమయంలో స్వామి రామానంద తీర్థతో కలిసి పనిచేశారు. రజాకార్ల నుండి తప్పించుకోవడానికి అండర్‌గ్రౌండ్‌కు వెళ్ళారు.

## ఉద్యోగం
1954లో హైదరాబాద్‌లో ఇన్‌స్పెక్టర్ ఆఫ్ స్కూల్స్‌గా పనిచేశారు. బోర్డ్‌ఆఫ్ సెకండరీ ఎడ్యుకేషన్ కార్యదర్శిగా ఉద్యోగం చేశారు. 1974లో సిటీ కాలేజ్ ప్రిన్సిపాల్‌గా, ఆంధ్రప్రదేశ్‌ విద్యాశాఖలో డిప్యూటి డైరెక్టర్‌గా రిటైరై 1974-80 మధ్యకాలంలో పబ్లిక్‌సర్విస్‌ కమిషన్‌ సభ్యుడిగా పనిచేశారు.

ఉపాధ్యాయుడిగా ఖమ్మం, జనగామ, జోగిపేట, సూర్యాపేట, నిజామాబాద్‌ తదితర ప్రాంతాల్లో పనిజేశారు. మాజీ డిజిపి పేర్వారం రాములు, మాజీ మంత్రులు పొన్నాల లక్ష్మయ్య, సంతోష్‌రెడ్డి, ముకుందరెడ్డి తదితరులందరికి విద్యను బోధించారు.

## రచనలు
నారాయణ 20 వరకూ పుస్తకాలు రచించారు. వాటిలో కొన్ని:
# జీవనవేదం
# ఆర్షపుత్ర శతకం
# భవ్యచరిత శతకం
# ఆత్మదర్శనం (కవితా సంపుటి)
# అమర వాక్సుధాస్రవంతి (ఉపనిషత్తులపై వ్యాస సంపుటి)
#

## పురస్కారాలు
#2016లో భారత ప్రభుత్వం నుండి పద్మశ్రీ పురస్కారం
#భారత రాష్ట్రపతి చేతులమీదుగా *వేద పండిత్ * పురస్కారం
#తెలుగు విశ్వ విద్యాలయం నుండి *ధర్మరత్న *పురస్కారం
#ఆంధ్రప్రదేశ్ ప్రభుత్వం నుండి *దళిత రత్న *పురస్కారం

## పదవులు
నల్గొండ మహాత్మా గాంధీ విశ్వవిద్యాలయం కార్య నిర్వాహక మండలి సభ్యుడిగా, ఆర్య ప్రతినిధి సభ రాష్ట్ర అధ్యక్షుడిగా, భాగ్యనగర్ ఖాది కమిటీ ఉపాధ్యక్షుడిగా పనిచేశాడు.

## మరణం
టివి నారాయణ 2022, జనవరి 11న హైదరాబాదులోని కేర్ ఆస్ప‌త్రిలో మరణించాడు.

## మూలాలు

వర్గం:1925 జననాలు
వర్గం:పద్మశ్రీ పురస్కారం పొందిన తెలంగాణ వ్యక్తులు
వర్గం:2022 మరణాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రచయితలు
వర్గం:హైదరాబాదు జిల్లా సామాజిక కార్యకర్తలు
వర్గం:హైదరాబాదు జిల్లా ఉపాధ్యాయులు
వర్గం:హైదరాబాదు జిల్లా స్వాతంత్ర్య సమర యోధులు
వర్గం:తెలంగాణ ఉద్యమకారులు
వర్గం:నిజాం కళాశాల పూర్వవిద్యార్ధులు
మల్లెల గురవయ్య

250px|right|thumb|మల్లెల గురవయ్య
**మల్లెల గురవయ్య**  తెలుగు కవి, రచయిత. అతను విభిన్న సాహిత్య ప్రక్రియలు చేపట్టి, ఎందరిచేతనో ప్రశంసలు పొంది, ఎందరికో మార్గదర్శకులయ్యాడు.   
## జీవిత విశేషాలు
అతను  నెల్లూరు జిల్లా, పిగిలం గ్రామంలో 1939, జూలై 2న జన్మించాడు. ఇతడు మదనపల్లె బి.టి.కళాశాలలో తెలుగు శాఖ అధిపతిగా పనిచేశాడు. *మదనపల్లె రచయితల సంఘం* (మరసం) ను స్థాపించి దానికి అధ్యక్షుడిగా కొనసాగాడు.  
## రచనలు
# శ్రీసీతారామరాజీయము
# అగ్నిపరశు
# శ్రీ వేంకటేశ విలాసము
# శ్రీ శివానంద సరస్వతి వైభవము
# తిరుమల మాహాత్మ్యము
# సద్గురువాణి
# శ్రీ రామకృష్ణ కర్ణామృతము - 1985-86
అతను కవిత్వం చాలావరకు సంప్రదాయబద్దం. అతను ఏ ప్రక్తియను చేపట్టినా అందులో ప్రాచీన సంప్రదాయ ప్రభావంతో పాటు దైవభక్తి, దాన్ని మించిన దేశభక్తి ప్రత్యక్షంగానో, పరోక్షంగానో రచనల్లో కనిపిస్తుంది. 

1991లో భార్యా వియోగం సందర్భంగా "సతీస్మృతి" అనే కరుణ రస భరిత గ్రంథం వెలువడింది. జంటకవిగా అతను "అగ్ని పరశు" అనే ఖండ కావ్యాన్ని మేడవరం వేంకట నారాయణ శర్మ గారితో కలసి రచించాడు. 

అతను షేక్ దావూద్ కృతులకు ఎంతో సంతోషించి అందులో గల సాహిత్యాన్ని కొంత చర్చింది "శ్రీ షిర్డీ సాయీ లీలా విభవము" అనే పేర రచించాడు. 

## మరణం
ఇతడు 2016, మార్చి 22న మదనపల్లెలో మరణించాడు.
## మూలాలు

వర్గం:1939 జననాలు
వర్గం:తెలుగు కవులు
వర్గం:తెలుగు రచయితలు
వర్గం:2016 మరణాలు
వర్గం:చిత్తూరు జిల్లా ఉపాధ్యాయులు
వర్గం:చిత్తూరు జిల్లా రచయితలు
1552

**1552** గ్రెగోరియన్‌ కాలెండరు యొక్క లీపు సంవత్సరము.

## సంఘటనలు

* ఫిబ్రవరి 12: పెడ్రో డి వాల్డివియా చిలీ నగరమైన వాల్డివియాను *శాంటా మారియా లా బ్లాంకా డి వాల్డివియా* అనే పేరుతో స్థాపించాడు.
* ఫిబ్రవరి 24: ఇంగ్లాండ్‌లో హన్సేటిక్ లీగ్ అధికారాలను రద్దు చేసారు.
* మార్చి: ఏకరీతి చట్టంతో ఇంగ్లాండ్లో ప్రొటెస్టంట్ పద్ధతిలో ప్రార్థన చెయ్యాలనే నిబంధన విధించింది.
* మార్చి 26: గురు అమర్ దాస్ మూడవ సిక్కు గురువు అయ్యాడు .
* ఏప్రిల్: ఫ్రాన్స్‌కు చెందిన హెన్రీ II, చార్లెస్ V చక్రవర్తి మధ్య యుద్ధం ప్రారంభమైంది. హెన్రీ డచీ ఆఫ్ లోరైన్ పై దాడి చేసి, టౌల్, మెట్జ్, వెర్డున్‌లను బంధిస్తాడు.
* ఏప్రిల్ 16: పెడ్రో డి వాల్డివియా చిలీలోని లా ఇంపీరియల్ నగరాన్ని స్థాపించాడు.
* జూలై 6 - జూలై 9: హంగరీలో, ఒట్టోమన్ సామ్రాజ్యం డ్రెగ్లీ కాజిల్‌పై దాడి చేసింది. 8,000 టర్కిష్ రైడర్లతో 4 రోజుల పోరాటం తరువాత కోటలోని 140 మంది సైనికులు, కెప్టెన్ గైర్జీ స్జాండి మరణించారు.
* సెప్టెంబరు: హంగేరిలో, ఒట్టోమన్ సామ్రాజ్యానికి చెందిన కారా అహ్మద్ పాషా జరిపిన ఈజర్ ముట్టడిని కెప్టెన్ ఇస్తావిన్ డోబే విచ్ఛిన్నం చేసాడు.
* అక్టోబర్ 2: కజాన్ ఖానేట్, రష్యాకు చెందిన ఇవాన్ IV దళాల వశమైపోయింది .
* తేదీ తెలియనివి
** పెర్షియన్ గల్ఫ్‌లో, ఒట్టోమన్ సామ్రాజ్యపు ఎర్ర సముద్ర దళం పోర్చుగీస్ బలమైన కోట అయిన హార్ముజ్‌పై దాడి చేసింది. కాని దానిని పట్టుకోవడంలో విఫలమైంది.
** ఒట్టోమన్లు టెమేశ్వర్ నగరాన్ని స్వాధీనం చేసుకున్నారు.
** ఇటలీలో బార్టోలోమియో యుస్టాచి తన *టాబులే* అనాటొమైకేను పూర్తి చేసి, లోపలి చెవి, గుండె యొక్క నిర్మాణంపై తన ఆవిష్కరణలను ప్రదర్శించాడు,  అయితే, మత విచారణకు భయపడి, దీన్ని 1714 వరకు ప్రచురించలేదు.
** ఇంగ్లాండ్ రాజు ఎడ్వర్డ్ VI రాయల్ చార్టర్ ద్వారా 35 గ్రామర్ స్కూళ్ళను స్థాపించాడు. ష్రూస్‌బరీతో సహా; లీడ్స్ గ్రామర్ స్కూల్ కూడా ఈ క్రమం లోనే స్థాపించారు.

## జననాలు
*

## మరణాలు
* మార్చి 28: భారత సిక్కు గురువు గురు అంగద్ దేవ్ (జననం.1504) 
## పురస్కారాలు

## మూలాలు


*
63వ భారత జాతీయ చలనచిత్ర పురస్కారాలు

**63వ భారత జాతీయ చలనచిత్ర పురస్కారాలు** 2015లో విడుదలైన ఉత్తమ భారతీయ చిత్రాలను గౌరవించేందుకు భారత డైరెక్టరేట్ ఆఫ్ ఫిల్మ్ ఫెస్టివల్స్ వార్షిక భారత జాతీయ చలనచిత్ర పురస్కారాలు ప్రదానం చేసే రానున్నవేడుక. 2016 మార్చి 28న పురస్కారాలు ప్రకటించగా, 2016 మే 3న వేడుకలు జరుగుతాయి.

## ఎంపిక ప్రక్రియ
2016 జనవరిలో డైరెక్టరేట్ ఆఫ్ ఫిల్మ్ ఫెస్టివల్స్ పురస్కారాల కోసం నామినేషన్లు ఆహ్వానించారు. 2016 జనవరి 13 వరకూ ఎంట్రీలను అంగీకరించారు. 2015 జనవరి 1 నుంచి 2015 జనవరి 31 వరకూ సెంట్రల్ బోర్డ్ ఆఫ్ ఫిల్మ్ సర్టిఫికేషన్ వారి నుంచి సెన్సార్ సర్టిఫికేట్ లభించిన ఫీచర్, నాన్-ఫీచర్ సినిమాలు సినిమా పురస్కారాల కేటగిరీలో నామినేషన్ పంపేందుకు అర్హత కలిగివున్నాయి. సినిమాల గురించిన  పుస్తకాలు, విమర్శ రచనలు, సమీక్షలు లేదా వ్యాసాలు (భారతీయ పత్రికల్లో, మేగజైన్లలో, జర్నల్స్ లో) 2015 జనవరి 1 నుంచి 2015 జనవరి 31 మధ్యలో ప్రచురితమైనవి, సినిమా గురించిన ఉత్తమ రచనలు విభాగంలో పోటీపడేందుకు అర్హత కలిగివుంటాయి. సినిమాల్లో డబ్బింగ్, సవరణ, నకలు వెర్షన్లు లేదా పుస్తకాల్లో అనువాదాలు, సంక్షిప్తీకరణలు, ఎడిటెడ్ లేదా వ్యాఖ్యాన రచనలు అవార్డులకు అనర్హం.

ఫీచర్, నాన్-ఫీచర్ ఫిల్మ్స్ విభాగాల్లో, 16 ఎంఎం, 35ఎంఎం, వైడర్ ఫిల్మ్ గేజ్ లేదా డిజిటల్ ఫార్మాట్లలో చిత్రీకరించి సినిమాగా విడుదలైనా లేక వీడియో లేదా ఇంటిలో చూసేందుకు వీడియో ఫార్మాట్లో అయినా విడుదలైన ఏ భారతీయ భాషా చిత్రమైనా అర్హత కలిగినవే. సినిమాలు ఫీచర్, ఫీచరెట్ లేదా డాక్యుమెంటరీ/న్యూస్ రీల్/నాన్-ఫిక్షన్ గా సెంట్రల్ బోర్డ్ ఆఫ్ ఫిల్మ్ సర్టిఫికేషన్ నుంచి సర్టిఫికెట్ పొందితే చాలు.

## దాదాసాహెబ్ ఫాల్కే పురస్కారం
1969లో ప్రారంభించిన, దాదా సాహెబ్ ఫాల్కే పురస్కారం భారతీయ సినిమా అభివృద్ధికి, ఈ మాధ్యమానికి, దాని అభివృద్ధికి, ప్రాచుర్యానికి సినిమా ప్రముఖులు చేసిన విశిష్ట కృషికి గుర్తింపుగా ఇచ్చే అత్యుత్తమ పురస్కారం.

## ఫీచర్ ఫిల్మ్స్
జాతీయ స్థాయిలోనూ, ప్రాంతీయ స్థాయిలోనూ కూడా ఫీచర్ ఫిల్మ్స్ అవార్డు పొందుతాయి. ప్రతి కాటగిరీలోనూ ఈ కింది అవార్డులు ఇస్తారు:

### ఆలిండియా పురస్కారం
ఈ కింది అవార్డులు ప్రదానం చేస్తారు:

#### స్వర్ణ కమలం పురస్కారం
అధికారిక నామం: స్వర్ణ కమల్

అందరు అవార్డు గ్రహీతలు స్వర్ణ కమలం, ధ్రువపత్రం, క్యాష్ ప్రైజ్ పొందుతారు.

### ప్రాంతీయ పురస్కారాలు

భారతదేశంలోని ప్రాంతీయ భాషలలో ఉత్తమ చిత్రానికి ఈ పురస్కారం అందజేస్తారు.

**రాజ్యాంగంలోని ఎనిమిదవ షెడ్యూల్‌లో పేర్కొన్నవి కాకుండా ఇతర భాషలలో ఉత్తమ చలనచిత్రం**

## References

వర్గం:భారత జాతీయ చలనచిత్ర పురస్కారాలు
వర్గం:పురస్కారాలు